
Det er tid til 
forandring 


| Opbakningen til Løkke er væk. Et stort flertal 
vil have en anden regering. Netop derfor venter 
han med at udskrive valg. Nye store protester kan 
presse ham til at udskrive valg. 


Selv om rød blok har klart flertal, er der kun 36 
pct. af danskerne, der mener, at oppositionens 
politik er bedre end regeringens. 

Det er der gode grunde til: S og SF har stemt for 
bankpakkerne, krigen i Afghanistan og fører en 
næsten identisk udlændingepolitik. I kommu- 
nerne gennemfører de regeringens spareplaner. 

Regeringen vil have os til at arbejde mere ved 
at afskaffe efterlønnen. S og SF vil have os til at 
arbejde en time mere om ugen. De Radikale vil 
begge dele. 


Forandring kræver kamp 

Derfor er det ikke S og SF's venner i fagbevæ- 
gelsen, der har indkaldt til demonstration den 2. 
april. Det er borgere, der ønsker en anden politik. 

Det er et helt rigtigt initiativ. Hvis ikke vi orga- 
niserer og går på gaden, vil et valg betyde, at rege- 
ringen bliver skiftet ud, men politikken fortsætter. 

Revolutionerne i Nordafrika og Mellemøsten vi- 
ser, at vi har magt, hvis vi strejker og demonstrerer. 
Det er den magt, der kan sikre en anden politik. Vi 
kan ligeså godt starte før valget. Hvorfor vente på 
at blive skuffet over S og SF? 

EGYPTEN: 

18 DAGE DER 
RYSTEDE 
VERDEN 


Efter Mubaraks fald er der fortsat prote- 
ster og strejker. 3. marts fik protesterne 
indfriet endnu et af deres krav: Minister- 
præsident Ahmed Shafik trak sig. 
Samtidig bliver der dannet nye, uafhæn- 
gige fagforeninger og et nyt venstrefløjs- 
parti. Kampen fortsætter for også at få 
revolutionens sociale krav indfriet. 


SVINDEL I 


INTEGRATIONSMINISTERIET 


Når statsløse palæstinensere ikke får 
statsborgerskab, er det udtryk for en 
racistisk praksis. Den gennemsyrer hele 
integrationsministeriet, ikke kun Birthe 
Rønn Hornbech. 

Den ulovlige praksis skyldes, at regerin- 
gen ønsker at føre en politik, som flertal- 
let af befolkningen er imod. 


LIBYEN: VESTENS 
KRIGSMASKINE 
HJÆLPER IKKE 
OPRØRERNE 


USA og NATO snakker om 

at gribe ind militært i Libyen. 
Men det ønsker oprørerne 
ikke. Sporene fra Irak 

og Afghanistan skræmmer. 


VI TAGER 
DANMARK 
TILBAGE 

- AFSKAF VKO! 

Nye muligheder for 
socialister 


I Benghazi, Libyens næststørste by, har et revo- 
lutionsråd taget magten. Rådet består af ledere 
af opstanden, personer befolkningen stoler 
på, repræsentanter for de oprørske hærenh- 
eder og stammer, ærlige dommere og andre, 
der har spillet en ledende rolle i opstandens 
første fase. 





Rådet har overtaget kontrollen med statsinsti- 
tutionerne, fængsler, hær og domstole, store dele 
af produktionen, og det organiserer fødevareud- 
delingen. De fattige i Benghazi spiser bedre end 
før på trods af fødevaremangel, fordi maden 
fordeles efter behov. 


Egypten 


I Egypten fortsætter protesterne. Den 3. marts 
kunne de notere endnu en sejr, da Ministerpræsi- 
dent Ahmed Shafik blev tvunget til at gå. 

Samtidig bliver der oprettet uafhængige fag- 
foreninger, og der er ved at blive stiftet et nyt 
samlende venstrefløjsparti. Det er nødvendigt, 
at arbejderklassen organiserer sig, hvis kampen 
mod resterne af Mubaraks regime skal fortsætte. 
Revolutionens sociale krav er endnu ikke indfriet. 

I resten af Nordafrika og Mellemøsten vokser 
protesterne. 


Kampene spreder sig 
| Wisconsin har offentligt ansatte sat hovedsta- 
den Madison i stå og besat kongressen i protest 
mod Republikanernes angreb på fagbevægelsen. 
Det er den største styrke, den amerikanske ar- 
bejderklasse længe har vist. 

I Grækenland var der den 23. februar den ot- 
tende generalstrejke på mindre end et år. 

Det kommer på et tidspunkt, hvor de her- 
skende klasser i USA og Europa frygter at miste 
kontrollen over Mellemøstens olie til de folkelige 
demokratier. Begge dele svækker magthaverne. 


Ideologi 

Revolutionerne i Nordafrika og Mellemøsten sæt- 
ter også en ny ideologisk dagsorden i Danmark. 
De viser arbejderklassens magt. Det var, da 
arbejderklassen kom på banen, at Mubarak og 
Ben Ali faldt. Det revolutionære råd i Benghazi 
viser, at vi kan styre samfundet selv. 

Oprørene viser også, at det ikke er bomber 
og F16-fly, der skaber demokrati, men netop 
folkelige oprør. Og de viser, at det ikke er mus- 
limsk kultur, men vestligt støttede diktatorer, der 
forhindrer demokrati. 

Krigstrommerne lyder allerede fra vore magtha- 
vere - de kalder det en humanitær intervention. 
De vil drukne revolutionerne i blod og sikre kon- 
trollen med olien. 

Her og nu skal vi overbevise et flertal om, at 
revolutionerne skal gøres færdige uden indbland- 
ing fra vestligt militær. Og hvis krigsmagerne skal 
stoppes - ikke kun i morgen, men for altid — skal 
de fjernes fra magten. 

Ikke kun Mellemøsten og Nordafrika, men 
også i Danmark. 

Fredag d. 25. februar marcherede danske soldater 
hjemvendt fra Afghanistan som del af en hyldestparade. 
Fredsaktivister og fredsbevægelser var på gaden for at 
protestere imod denne reklame for krigen i Afghanistan. 


Krigsmodstanden i de krigsførende nationer er nu vokset 
så meget, at befolkningsflertallet i alle landene ønsker, at 
krigen skal afsluttes og at tropperne trækkes hjem. 

Som et led i en propagandakampagne for at vinde den 
dalende krigsstøtte blandt landets borgere og for at give 
soldaterne moralsk opbakning ovenpå deres oplevelser i 
Afghanistan, var der d. 25. februar arrangeret en militær- 
parade, som gik til Rådhuspladsen i København gennem 
Købmagergade og Strøget, hvor de hjemvendte soldater 
blev modtaget til en iscenesat hyldest af pårørende, tilsku- 
ere og politikere. En kampagne, som mere var et udtryk for 
politikernes desperation i at fastholde illusionen om ”den 
gode krig”, end en reel hyldest til de soldater, der sendes i 
krig med livet som indsats og med forestillingen om, at de 
gør en positiv humanitær indsats. 

I protest havde fredsbevægelser og aktivister, herunder 
Nej Til Krig, arrangeret en happening mod denne fabri- 
kerede hyldest. Der blev blandt andet uddelt Nej Til Krig 
Kampagneavis 2011. Under banneret 'Støt vore soldater 
— træk dem hjem, udtrykte Nej Til Krig aktivisterne ikke 
en modstand mod soldaterne, men derimod de ansvarlige 
politikere der i snart 10 år har ført borgerne og soldaterne 
bag lyset, ofret danske soldaters liv og helbred og gjort livet 
for afghanske børn, kvinder og mænd til etlevende helvede. 


SOLDATERPARÅADE 








Ytringsfrihed for de priviligerede få 
Fredaktivisterne, der på alle tænkelige mulige måder var 
fredelige og blot anvendte deres demokratiske og grund- 
lovssikrede ret til fredelig forsamling og ytringsfrihed, blev 
gemt væk bag politikæder, oplevede politichikane og blev 
truet med anholdelser. 

Det i et land, der hylder ytringsfrihed og demokrati som 
sine fornemmeste idealer. Ytringsfrihed i politiske sam- 
menhænge gælder tilsyneladende kun når budskabet er 
til politikernes fordel, og ikke når budskabet går imod 
krigspolitikken. 

I den kommende valgkamp vil de ansvarlige politikere 
helst ikke komme ind på de ubehagelige sandheder om 
Afghanistankrigen og vil kun henvise til krigen med ro- 
sende ord. Disse politikere er indhyllede i løgne, spin og 
bedrag og ønsker ikke, at Afghanistankrigen bliver til et 
afgørende emne i valgkampen. Det er derfor fredsbevæ- 
gelserne magtpåliggende, at forsøge at gøre krigen til et 
vigtigt emne i valgkampen. Et emne, som ikke bør overses 
eller forglemmes. Happeningen d. 25. februar var også et 
udtryk for dette. 

For at få en stemme i valgkampen uddeler Nej til Krig 
en kampagne avis. 

Hvis du vil hjælpe, kan du kontakt Nej til Krig på www. 
nejtilkrig.dk 

STORE VIRKSOMHEDER KLARER SIG GODT 


Politiken har lavet en opgørelse over resultaterne for 2010 
for de 10 største danske virksomheder. Ifølge opgørelsen 
er de 10 virksomheders overskud tilsammen steget fra 
13 milliarder i 2009 til 57 milliarder i 2010. Samtidig er 
omsætningen steget med 15 % og er nu oppe på 789 mil- 
liarder kroner. 

Bl.a. fremlagde A.P. Møller-Mærsk i 2010 sit bedste regn- 
skab nogensinde. Efter skat er deres overskud på 28 mil- 
liarder kroner. Også Danish Crown kunne i 2010 fremlægge 
deres bedste regnskab nogensinde, med en omsætning på 
45 milliarder kroner og et overskud på 1,6 milliarder kroner 
efter skat (72 milliard kroner mere end sidste år). Hos Vestas 


endte 2010 med et overskud på 1,2 milliarder kroner efter 
skat, og en rekordstor efterspørgsel efter vindmøller målt 
i megawatt. 

Det er tre af de ti firmaer, Politiken undersøgte. Som et 
led i besparelser for at maksimere deres profit har alle tre 
virksomheder brugt krise og underskud som undskyldning 
for at fyre, samtidig med at de har flyttet arbejdspladser 
hen, hvor de kan få arbejdskraften billigere. 

Siden krisen startede i 2008, er der alene i den private sek- 
tor nedlagt 200.000 stillinger. De fyrede arbejdere fra Vestas, 
Lindø eller fra Danish Crown bliver smidt ud i arbejds- 
løshed, mens deres arbejdsgivere fejrer gode regnskaber. 

Reallønsfald for 800.000 offentligt ansatte 


”Man kan ikke sige andet, end 
at fagbevægelsen udviser solidt 
samfundshensyn med denne 
aftale.” — Dennis Kristensen, FOA, 
om den nye overenskomstaftale 
for 540.000 kommunalt ansatte. 


Den nye overenskomst for 
800.000 offentligt ansatte i stat, 
regioner og kommuner er blevet 
forhandlet på plads. 

Lørdag den 12. februar fik de 
statsansatte deres nye to-årige 
overenskomst. Arbejdsmarkeds- 
forsker Flemming Ibsen fra Aal- 
borg Universitet siger til Politi- 
ken: ”Det, der er i spil nu, er en 
markant reallønsnedgang. Jeg ved 
ikke, hvor langt du skal tilbage, før 
det er gået så galt.” 

Overenskomstaftalen indebæ- 
rer en lønstigning på 3,15 pct. i 
2011 og 2012. Men som følge af 
en ordning, der regulerer lønnen 
mellem den private og offent- 
lige sektor, slæber de statsansatte 
rundt på en ”løngæld”, der skal 
betales. Resultatet bliver ingen 
lønstigninger i 2011, ogen lønstig- 
ning på 1,7 pct. i 2012. I samme 
periode forventes priserne at stige 
med 4,5 pct. 

Desuden hæves pensionsal- 
deren med to år for ansatte i 
forsvaret. Også politibetjente og 
fængselspersonalet får hævet al- 
dersgrænsen for, hvornår de skal 
gå på pension. 

Kommunalt og regionalt ansatte 

Lørdag den 19. februar faldt 
den nye overenskomstaftale for 
de 540.000 kommunalt ansatte på 
plads. Ligesom de statsligt ansatte 
får de ingen lønstigning i 2011. I 
2012 vil deres løn stige med 2,7 
pct. Det er en større lønstigning, 
end de statsligt ansatte får — de 
kommunalt ansattes ”løngæld” 
var mindre —men der er stadig tale 
om en reallønsnedgang. 

Før de sidste forhandlinger 
meldte Dennis Kristensen ud, at 
det ville være umuligt at sikre re- 
allønnen, men at man til gengæld 
ville satse på øget tryghed for de 
kommunalt ansatte, nu når 10.000 
skal fyres i 2011. Men også på det 
punkt måtte Dennis Kristensen 
melde sig ”skuffet over de kom- 
munale arbejdsgiveres holdning 
til deres egne medarbejdere”. 

Søndag den 27. februar endte 
forhandlingerne om ny overens- 


komst for de ca. 120.000 regionalt 
ansatte i sundhedssystemet. Li- 
gesom for de kommunalt ansatte 
bliver deringen lønstigning i 2011 
og en lønstigning på 2,7 pct. i 
2012. De 2,7 pct. er lige nok til 
at sikre reallønnen i 2012, men 
da lønnen ikke stiger i 2011, er 
der samlet set tale om realløns- 
nedgang. Heller ikke ved denne 
overenskomstforhandling blev 
der aftalt tryghedsordninger i 
forbindelse med fyringsrunder. 

Hvis de nye overenskomstafta- 
ler bliver godkendt til urafstem- 
ningen, vil det betyde realløns- 
nedgang for 800.000 offentligt 
ansatte. 


Omfordeling 

Krisen er af magthaverne blevet 
brugt som en anledning til at 
intensivere angrebene på arbej- 
derklassen. 

Spareplaner, nedskæringer og 
massefyringer i det offentlige, 
halveringen af dagpengeperio- 
den og planerne om at afskaffe 
efterlønnen er nogle af de tiltag, 
VKO-regeringen har taget for at 
sikre, at det er arbejderklassen, 
som kommer til at betale både 
for krisen og for den socialt skæve 
politik, de har ført til gavn for de 
rigeste. 

Sidste års overenskomster for 
den private sektor er endnu et 
eksempel. De endte med real- 
lønsnedgang og med, at fagbe- 
vægelsens krav om indførelse af 
kædeansvar og afskaffelsen af 50 
pct. reglen for HK'ere blev afvist. 

De dårlige resultater kom sam- 
tidig med, at store virksomheder 
meldte om gode regnskaber og 
opjusteringer, og topchefernes 
lønninger steg med 23 %. 

De nye offentlige overenskom- 
ster er bare det nyeste angreb i 
rækken. Bliver de accepteret, vil 
det være endnu en sejr for Claus 
Hjort Frederiksen. 


Pengene er der 

Pengene til ordentlig velfærd og 
ordentlige forhold for ansatte i 
den offentlige sektor er der — i 
lommerne på de rigeste. 

Nogle af pengene kan hentes 
ved at beskatte de multinatio- 
nale, der snyder for 14 milliarder 
kroner om året i skat. Eller ved at 
rulle skattelettelserne til de rigeste 
tilbage. Enhedslisten har lavet en 

plan, der viser, at man kan skaffe 
50 milliarder ekstra til statskas- 
sen— uden nedskæringer, fyringer 
eller forøget arbejdstid. 

Ligesom det var tilfældet un- 
der sidste års overenskomstfor- 
handlinger, hvor Harald Børsting 
udtalte, at: "man må erkende, at 
der ikke er plads til lønfest denne 
gang”, havde fagtoppen på for- 
hånd opgivet al modstand mod 
udsigten til reallønsnedgang. 

Fx sagde Grethe Christensen, 
formand for DSR (Dansk Syge- 
plejeråd) til Politiken: ”Finans- 
ministeren styrer jo også reelt 
forhandlinger i regioner og kom- 
muner med hård hånd, så der er 
ikke udsigt til at få flyttet meget på 
det resultat, der er opnået for de 
statsansatte.” 


Solidt samfundshensyn? 
Når Dennis Kristensen kan sige, at 
fagbevægelsen har udvist ”solidt 
samfundshensyn” med den nye 
aftale, er det en falliterklæring. 

Det er en overgivelse til magt- 
havernes logik om, at det er ar- 
bejderklassen, der skal betale for, 
at de rige kan feste videre — det 
er, hvad han kalder ”solidt sam- 
fundshensyn”. 

Det er meget lidt hensynsfuldt 
over for de 800.000 og deres fa- 

milier, der skal leve med disse 
minus-overenskomster. 


Fagtoppens dobbeltspil 
For kun et par uger siden, d. 2. 
februar, holdt LO efterlønsmøde 
i Odense for 5.000 tillidsfolk og 
fagligt aktive. Glimrende initiativ 
hvor der var store bifald til de 
faglige lederes vrede taler mod 
regeringens angreb på efterløn- 
nen og velfærden generelt. 

Det kunne have været en glim- 
rende anledning til at organisere 
aktiv modstand. Ikke kun mod 
efterlønsangrebet, men også mod 
de minus-overenskomster, som 
mange af de samme faglige ledere 
på samme tid var ved at aftale med 
de offentlige arbejdsgivere. 

Desværre var mødet fuldstæn- 
digt topstyret og kun beregnet på 
at bakke S og SF op i den kom- 
mende valgkamp. 

Fagtoppen spiller et farligt dob- 
beltspil: På den ene side raser de 
mod velfærdsangrebene. På den 
anden side forhandler de overens- 
komster, der rammer hundredtu- 
sinder af de medlemmer, de burde 
repræsentere. 


Stem Nej - organisér 
modstand 

Hvis man vil stoppe angrebene, 
skal man derimod kigge på de 

The spirit of Tahrir Square comes to London. 


evolution is in the air. 
l'he Egyptian revolution 
has transformed the 


political landscape across the 
Middle East. Ordinary people 
have taken to the stage of 
history on a scale not seen in 
a generation 
The prospect of Palestinian | 
liberation has suddenly | 
become much more real. | 
Marxism 2011 will bring 
thousands of people together, 
from across the world, to 
discuss, debate and organise 
resistance. Many of the 
more than 200 mestings will 
touch upon the hundreds of 
issues Ihrown up by the Arab 
revolutions. 


Speakers include 
eyewitnesses and 
revolutionaries from Egypt 
and Tunisia as well as 
Tariq Ali, Tony Benn, Haifa 
Zangana, Ghada Karmi, 
llan Pappe and others. 





Ås well as meetings, reports 

| and footage from the unfolding 

| events in the Middle East we 
will have whole courses on 
Palestine and Zionism, the 
revolutionary process, the role 
of the working class in 21st 
century struggles for change 

| as well as meetings on social 
media and social movements, 
permanent revolution, the 
mass strike, how the left 
should relate to political Islam, 
revolutions and the fight 
against oppression, and much, 
much more. 


| 30 June to 4 July, London 
| A five day political festival 
| hosted by the SWP 





To book: www.marxismfestival,org.uk 


Phone 020 7819 1190 Email bookingsemarxismfestival.org.uk BESES 


vilde strejker organiseret fra bun- 
den, der begyndte dagen efter 
LO's møde. 

De blev udløst af, at folk er 
utilfredse med VKO's krisepolitik 
og frygter for, at en måske kom- 
mende S-SF-regering vil fortsætte 
i samme spor. 

Kampen mod minus-overens- 
komsterne er en del af kampen 
mod den generelle krisepolitik. 

Er du offentligt ansat, så disku- 
tér med dine kolleger, hvorfor der 
skal stemmes Nej — og om hvordan 
I kan begynde at organisere strej- 
ker og protester for at sikre løn og 
arbejdspladser. 

Er du privat ansat, studerende 
eller blot bruger af den offentlige 
velfærd, så diskutér, hvordan I kan 
fortælle offentligt ansatte, at de 
ikke står alene. 

Det er ikke kun én-dags-strej- 
kerne efter LO-mødet, der er værd 
at lære af. 

Ikke kun i Mellemøsten, men 
også de seneste par år i Europa, 
har millioner været involverede 
i modstand mod krisepolitikken 
— fra Grækenland og Frankrig til 
Spanien, Irland og Storbritannien. 

REALLØNSNEDGANG 


SKABER MERE ULIGELØN 


Den nye overenskomst kommer 
ikke til at reducere løngabet på 18 
% mellem mænd og kvinders løn. 
Over to tredjedele af de offentligt 
ansatte er kvinder. Reallønsfaldet 
i den offentlige sektor var større 
end i den private sektor som følge 
af 2010-overenskomsten, hvor 
reallønsfaldet var 0,5 pct., og mere 
for grupper som eksempelvis HK's 
butikspersonale og ansatte inden- 
for rengørings-service. 

Ligeløn var et emne, der blev 
rejst i forhandlingerne, men det 
blevikke til mere end 20 millioner 
kroner de næste to år til deling for 
pædagogerne. En af de faggrup- 
per, der er hårdest ramt af ulige- 
lønnen. Omregnet til fuldtidsstil- 
linger er der 47.000 pædagoger. 
Det bliver i gennemsnit til lige 
under 18 kroner om måneden til 
hver pædagog. 

Når arbejderklassen ikke slås 
for bedre vilkår, men accepterer 
lønnedgang, så stiger forskellen 
mellem mænd og kvinders løn 
også. Men modsat, når arbejder- 
klassen slås for bedre vilkår, bliver 
spørgsmålet om ligeløn også sat 
på dagsordenen. Erfaringerne fra 
disse kampe er med til at skabe 
mere lighed mellem kønnene også 
på andre områder. 

Svend Espersen 1955-2011. 


EN KRONIKØR OG AKTIVIST ER GÅET BORT 








G8-topmøde i Rostock, Tyskland, 2007. (Foto: Svend Espensen) Herunder Svend Espensen Che-style 


Svend Espersen kunne man ikke undgå at rende ind i, 
hvis man var blot en lille smule aktiv på venstrefløjen. 
Alligevel lærte jeg ham først at kende rigtig i foråret 2003, 
da det store mobiliseringsarbejde mod Irakkrigen blom- 
strede op overalt i København. Svend, som også havde 
turneret Europa tyndt i de forskellige anti-globaliserings 
demonstrationer ovenpå Seattle 1999, boltrede sig i, at 
venstrefløjen endelig havde fået fat i lidt bredere kredse 
af mennesker, som faktisk gik på gaden i tusindtal for at 
forhindre krigens rædsler. 

Senere havde jeg den fornøjelse at indgå i tæt samarbejde 
med ham i Stop Bush kampagnen, da vore veje krydsedes 
i Gladsaxe, og vi i fællesskab bankede en lokalgruppe 
op, som gik på gaden for at få folk ud af deres huse mod 
Bush og Foghs klamme venskab. Han var altid med på 
forskellige happenings og, ud over at klikke lystigt med 
fotografi apparatet, kunne han sagtens svinge en pensel 
og dele løbesedler ud. 

Politisk var Svend i udgangspunktet skeptisk overfor IS, 
og mente, at vi var nogle fæle bolshevikker, som blot 
pønsede på at frarøve bevægelsen sine sejre for ”partiets” 
skyld. Denne sunde skepsis blev efterhånden afløst afen 
respekt for det arbejde, som IS leverede. Ikke blot i den 
anti-kapitalistiske bevægelse ved årtusindskiftet, men 
også senere i de ovennævnte mobiliseringer. Han blev 
aldrig enig i vores ideologiske grundlag men nærmere 
en slags ”fellow traveller”, vil jeg godt tillade mig at kalde 
ham. Han leverede derudover mange fantastiske billeder 
til denne avis. Dem kommer vi til at savne. 

Men savnet er selvfølgelig først og fremmest savnet af 
manden Svend og hans varme og optimistiske syn på 
livet. I hvert fald ud ad til og overfor andre. Alene med 
sig selv var det nok en anden historie. For os der kendte 
ham som aktivist, fotograf, kammerat og samtalepartner, 
er savnet stort. 


2.600.000.000 kr. til bankerne 








Det syntes mange andre også, da ca. 300 mennesker satte 
hinanden stævne fra alle dele af venstrefløjen lørdag d. 26. 
februar og giki en ”forstyrrende” demonstration til ære for 
Svend i Nørrebros gader. Det var en værdig og rørende salut 
til en respekteret kammerat, som viede hans liv med hud 
og hår til kampen for en anden og bedre verden. 

Han ville nok med Joe Hills ord sige til os, hvis han kunne: 
”Sorg ikke, organisér!” 

Ære være hans minde. 


CHARLIE LYWOOD 


Enhedslisten var det eneste parti, der stemte imod bankpakkerne. Indtil nu har regeringen hævdet, at bankpakkerne 
gav overskud for staten. Frank Aaen fra Enhedslisten har beregnet den reelle pris for bankpakkerne. 
Regeringen har ellers fremlagt et regnskab, der viser at staten tjente 4,53 mia. på bankpakkerne. Men for at nå 
frem til overskuddet har regeringen undladt at medregne, at man kan trække udgifterne til bankpakken fra i skat. 
Bankerne har indbetalt 25mia. kr. til pakkerne og yderligger 2,2 mia. til redningen af Amagerbanken. 


”Som udgangspunkt kan bankerne trække 25 pct. af beløbet fra i skat. Det er egentlig et forholdsvis simpelt 
regnestykke, og det ville være meget naturligt at modregne disse fradrag, når man skal opgøre, hvad det endelige 
resultat af bankpakkerne bliver for staten.” siger Henrik Louv, skatteekspert og partner i revisionsselskabet Ernest 
& Young, til Politiken. 

Frank Aaen kalder regeringens regnestykke for manipulation. Han siger: ”Realiteterne er, at de, der har ansvaret 
for krisen, er blevet reddet og har scoret en stor gevinst, mens staten får et underskud.” 





Transfober til sexkøbsforbuds konference 

8. martsinitiativet afholder i begyndelsen af maj konfe- 
rencen Grosse Freiheit? i København. To af hovedtalerne 
er kendte transfober. 

Den ene transfob, Janice Raymonds, har ifølge Queer- 
Kraft.dk bl.a. skrevet: 

"Alle transseksuelle voldtager kvinders kroppe ved at 
reducere den kvindelige form til et kunstprodukt og kapre 
den til sig selv [..] transseksuelle afskærer blot de tydelig- 
ste midler til at invadere kvinder med, så de skal fremstå 
ikke-invaderende”. 

Citatet er fra bogen The Transsexual Empire — The Ma- 
king of the She-Male. Den er genudgivet i 1994. 

Den anden transfob, Julie Bindel, har bl.a. udtalt 
”kønsskifteoperationer er vore dages aversionsterapi for 
homoseksuelle”. 

I 8. martsinitiativets svar på kritikken hedder det bl.a.: 
”Det er ikke en del af 8. martsinitiativets område og der- 
for ikke noget, vi har diskuteret.” Og desuden at de to 
transfober er kompetente forskere på det område, som 8. 
martsinitiativet beskæftiger sig med. 8. martsinitiativet 
”finder det derfor interessant og relevant at høre deres 
resultater og overvejelser om disse spørgsmål”. 





Demonstration for sexarbejders rettigheder 
3. marts var der international sexarbejder-rettighedsdag. 
Susanne Møller, der er talsperson for Sexarbejdernes 
Interesse Organisation, siger om dagen til Socialistisk Ar- 
bejderavis: ”Over hele verden var der sexarbejdere, der gik 
på gaden for at gøre opmærksom på, at sexarbejdere bliver 
diskrimineret, holdt uden for beskyttende lovgivning. Vi 
kræver simpelt hen ligestilling.” 

I Danmark holdt Sexarbejdernes Interesse Organisation 
og Den røde Paraply demonstration FOR sexarbejderret- 
tigheder og IMOD sexkøbsforbud. 

Ifølge Susanne Møller kom der ca. 100 tildemonstratio- 
nen, hvilket hun var godt tilfreds med, fordi ”det er meget 
svært for os at stille os frem, så det er en stor succes, at 
der kommer nogen”. 

Sexarbejdernes Interesse Organisation er blevet startet 
som modsvar til 8. martsinitiativet. ”Vi møder også op til 
deres konferencer, men de har aldrig været interesseret i 
at høre på os,” fortæller Susanne Møller om 8. martsini- 
tiativet. Det samme gælder, det lovforslag som Socialde- 
mokratiet og SF har lavet til forbud mod sexkøb. 

”Det er generelt, når noget handler om sexarbejde, så 
er der enormt mange, der taler på vegne af sexarbejderne, 
og meget få, der er interesseret i at lytte til sexarbejdere, 
der faktisk arbejder i erhvervet. Sexarbejdernes Interesse 
Organisation er til for at være et forum, så vi også bliver 
hørt,” fortæller Susanne Møller. 

Sexarbejdernes Interesse Organisation vil markere 3. 
marts igen næste år. 





"Kunstnere i kulturkamp 
Initiativet Opsang til Kulturministeriet samlede 200 
studerende fra Arkitektskolen og Kunstakademiet til en 
demonstration 24. februar. De brugte deres kreativitet til 
at protestere imod udspil til en ny styrelseslov. 
Demonstrationen var præget af både flotte kunstværker, 
der skulle vise modstanden, samt fællessang og kritiske 
taler. Martin Erik Andersen, der er professor ved Kunst- 
akademiet, sagde bl.a. i sin tale: ”Kunst og kultur er ikke 
en konsumvare, som bare står til rådighed for neolibera- 
listernes managementtænkning. Kunst og kultur er ikke 
det nye bacon, der skal lanceres for ny profit.” 





CSC angriber fagforening 
IT-giganten CSC har lockoutet 120 ansatte og kræver 30 
pct. lønnedgang for medlemmerne af fagforeningen Prosa. 

Konflikten har allerede ramt CSC, der er i færd med 
at udvikle et nyt CPR-system, som skal modernisere det 
gamle CPR-register. CSC har lige nu næsten sat projektet 
i stå i følge IT-magasinet Version2. 

Prosa har opsagt den fredsaftale, de har med CSC, og 
samtidig udsendt de første strejkevarsler for 400 ansatte 
i CSC. 

Samtidig er faglige aktivister begyndt at opbygge et 
netværk, der holdt sit første møde den 23. februar. Man 
kan læse mere om netværket på Facebook-gruppen ”Støt- 
tenetværk for konfliktramte it-folk”. 

Netværkets formål er at koordinere praktisk hjælp 
og indsats, yde anden støtte og sprede de lockoutedes 
budskab. 

For yderligere oplysninger, kontakt forbundssekretær 
i PROSA Mikkel Hammer Nonboe, mno&prosa.dk, tlf. 42 
31 82 89. 

Østarbejderne er en udfordring og en mulighed for 
venstrefløjen. 


En udfordring, fordi arbejdsgiverne har let ved at udbytte 
disse arbejdere på grund af deres lave organiseringsgrad 
- og dermed også kan bruge dem til at presse danske arbej- 
dere på deres løn- og arbejdsvilkår. Og en mulighed, fordi 
venstrefløjen, hvis vi formår at organisere disse udenland- 
ske arbejdere, har taget et vigtigt skridt i bekæmpelsen af 
de forskellige splittelser i arbejderklassen. 

Det er disse interne splittelser blandt arbejderne, som 
forklarer, hvorfor kapitalisterne, der kun udgør et lille 
mindretal, alligevel kan fortsætte med at udbytte arbej- 
derklassen, selvom den er det store flertal af befolkningen. 

I forhold til denne splittelse, er det dummeste, man 
overhovedet kan gøre, at skabe fjendebilleder af andre ar- 
bejdere. Det er desværre præcis det, som f.eks. SF har gjort. 
Det gælder ikke bare de forskellige udfald mod muslimer, 
men også i forhold til østeuropæiske arbejdere. 


Udenlandske arbejdere som syndebukke 
Eeks. har Villy Søvndal udtalt, at det ”ikke (er) nogen 
undskyldning for nasseri at komme fra Østeuropa”. På 
samme måde har Mattias Tesfaye fra SF's Landsledelse 
kaldt østeuropæiske arbejdere for ”nasserøve” og foreslået 
at lukke grænserne for dem. 

Det var dog intet imod partiets integrationsordfører 
Astrid Krag, der i et interview med Politiken, under hen- 
visning til nogle katolikkers reaktionære holdninger til 
kvinders og homoseksuelles rettigheder, udnævnte polske 
gæstearbejdere til en potentiel trussel på linje med Hizb 
ut-Tahrir. 

Som socialister kan vores løsning aldrig være at lukke 
grænserne for udenlandske arbejdere. Kun under kapita- 
lismen kan der være ”for meget” arbejdskraft. 

Selv om der på grund af den økonomiske krise lige nu 
er stor arbejdsløshed, er der ikke siden krisen brød ud 
blevet mindre behov for at pleje de ældre, passe børnene, 
undervise i skolerne, fremstille de nødvendige produkter 
iindustrien osv. osv. 


UDENLANDSKE ARBEJDER 


IKKE MOD, MEN SAMMEN 
MED ØSTARBEJDERNE 


Indkvatering af polske håndværkere 


Problemet er derfor ikke mængden af arbejdskraft, men 
den kapitalistiske produktionsmåde, der, som Karl Marx 
påpegede allerede i midten af 1800-tallet, har en indbygget 
tendens til at frembringe en ”reservehær” af arbejdsløse. 


Den virkelige fjende 
I stedet for de udenlandske arbejdere bør vi derfor rette 
skytset mod det globale kapitalistiske system, hvor mil- 
lioner og atter millioner af mennesker er arbejdsløse, 
udelukkende fordi det efter kapitalisternes profithensyn 
ikke kan betale sig at ansætte dem. 

Det er således ikke udenlandske arbejderes, men kapi- 
talistiske arbejdsgiveres skyld, at danske arbejdere fyres 

eller får forringet deres løn- og arbejdsforhold. 

Fra Norge kan den danske fagbevægelse hente vigtige 
erfaringer i at organisere østeuropæiske arbejdere. Eeks. 
hos Oslo Bygningsarbeiderforening, der har flere udlæn- 
dinge som medlemmer end nordmænd. 

En af de afgørende forskelle er, at ”illegale” arbejdere 
her ikke meldes til myndighederne, og at der aktioneres 
og laves blokader sammen med, men ikke mod, de uden- 
landske arbejdere. 

Den slags erfaringer er vigtige at lære af, når vi skal 
organisere os til kamp mod det kapitalistiske system af 
udbytning og opsplitning af arbejdere efter nationalitet. 





LARS HENRIK CARLSKOV 

FOR SLAVELIGNENDE FORHOLD 


Stort set hver eneste dag byder på nye eksempler på 
grotesk, ofte slavelignende, udnyttelse af de titusindvis 
af udenlandske arbejdere, der særligt siden EU's østud- 
videlse er søgt til Danmark. 


Ingen har overblik over det præcise antal af arbejdere 
fra de nye central- og østeuropæiske EU-lande. I starten 
af sidste år angav beskæftigelsesminister Inger Støjberg 
og Arbejdsmarkedsstyrelsen antallet til ca. 25.000. Men 
Avisen.dk har i samarbejde med forskere fra Københavns 
Universitet fundet frem til, at det reelle tal snarere er 
44.000. 

Arbejdsgivernes hæmningsløse udbytning af disse mi- 
grant-arbejdere lettes af, at kun ca. 3 pct. af dem er fagligt 
organiseret. Denne udbytning af migrant-arbejdere er vel 
at mærke godkendt fra officiel statslig side. Det fremgår 
bl.a. af den vejledning, som Arbejdsmarkedsstyrelsen 
gennem flere år har givet til landmænd på jagt efter billig 
udenlandsk arbejdskraft. 


”Lad dem sove hos dyrene i stalden” 

På hjemmesiden seasonalwork.dk skrev Styrelsen således: 
”Det er en fordel, hvis der er en stald til rådighed, hvor de 
ansatte kan overnatte i tilfælde af heftig regn.” Et andet 
råd lød: ”Skulle der opstå utilfredshed eller uoverensstem- 


melser, er det vigtigt lynhurtigt at få løst problemet, evt. 
ved at udvise ballademagere.” 

Opfordringerne til arbejdsgiverne om at lade de ansatte 
sove hos dyrene i stalden, hurtigt skille sig af med ”bal- 
lademagere” og mange andre lignende råd trak Arbejds- 
markedsstyrelsen først tilbage efter mere end tre år, og 
først efter voldsom offentlig kritik. 


Et andet frisk eksempel på de horrible forhold, der mø- 
der migrant-arbejdere i Danmark, er sagen om de polske 
håndværkere, som kæden Fitness World sidste år via en 
underentreprenør havde ansat til at bygge og renovere 
fitnesscentre. 


Mindst fire af dem fiki Danmark tæsk efter at have brok- 
ket sig over urimelige huslejekrav, og mindst fire andre 
blev, efter at være flygtet hjem til Polen, udsat for trusler, 
fordi de kontaktede Malernes Fagforening i København 
for at klage over arbejdsgiveren. 


Gyldne løfter og slavelignende forhold 

Der er desværre ikke tale om enkeltstående tilfælde. Ifølge 
Ugebrevet A4 siger hver tredje polske arbejder i København 
således selv, at de blevet er blevet snydt én eller flere gange 
af deres arbejdsgiver. 


Fra fagbevægelsens side lyder vurderingen dog, at det 
snarere drejer sig om mere end 80 pct. En del af de uden- 
landske arbejdere er blevet kørt i bus til Danmark og får ud 
over kost og logi næsten ingen løn, hvilket gør dem dybt 
afhængige af deres arbejdsgiver. 


Disse slavelignende forhold svarer til det billede, Center 
mod Menneskehandel for nylig tegnede af udenlandske 
arbejdere, der med gyldne løfter lokkes til landet via vi- 
karbureauer og praktikantaftaler, men i stedet må arbejde 
stort set i døgndrift, næsten uden løn og noget at spise og 
under tæsk, trusler og kummerlige indkvarteringsforhold. 

Det er sådanne forhold, vi som socialister må kæmpe 
sammen med de udenlandske arbejdere for at stoppe. 





LARS HENRIK CARLSKOV 


Socialistisk Arbejderavis 
NESA EEN R 


SIDE 06 


8 DAGE DER RYSTEDE VERDE 


Efter 18 dages protester blev Mubarak den 11. februar tvunget fra magten af en massebevægelse og en 
strejkebølge. Men det var ikke folket, der tog magten. Det var Det Øverste Militære Råd — et militærkup på 


ryggen af folket. 


De 18 dage med TV2 News-reportager fra Tahrirplad- 
sen forklarer højst revolutionen som en Facebook- eller 
Twitter-revolution. De fangede aldrig de underlæggende 
bevægelser, der kun kan forstås på grundlag af Egyptens 
nyere historie. 


Nasser og den egyptiske stat 

Gamal Abdel Nasser overtog magten efter en gruppe 
underofficers kup i 1952. Egypten begyndte derefter en 
økonomisk udvikling med nationalisering af Suez-kanalen, 
opførelse af Aswan-dæmningen og udvikling af statsstyret 
industrialisering. 

Den økonomiske udviklingsstrategi var koblet sammen 
med udviklingen afinstitutioner, der bandt arbejderklassen 
og bønderne til staten gennem en række velfærdsydelser, 
erstatning af de uafhængige fagforeninger med statsstyrede 
og en nationalistisk ideologi. 

Da Nasser døde i 1970 begyndte den herskende klasse 
i Egypten, ligesom mange andre lande, et opgør med den 
statsstyrede økonomiske opbygning. 

Et årti senere indgik Anwar Sadat, Nassers efterfølger, 
en alliance med USA og en fredsaftale med Israel, hvilket 
førte til, at Sadat blev myrdet. Samtidig blev det egyptiske 
marked åbnet, og efter den første Golfkrig fulgte Mubarak 
en nyliberal politik med struktur-tilpasnings-programmer. 

De statsafhængige fagforeninger og den nationalistiske 
ideologi fra Nasser-tiden eksisterede stadig. Men efter- 
hånden som de velfærdsgoder — som var arbejderklassens 
gevinst ved Nassers nationale opbygning — forsvandt, for- 
svandt den lim der bandt regimet sammen også. 


Et nyt årtusinde 

Utilfredsheden kom i første omgang til udtryk som en poli- 
tisk bevægelse i solidaritet med den anden palæstinensiske 
intifada, Al Aqsa-intifadaen i efteråret 2000. 100.000'er 
demonstrerede. 

Den næste protestbølge kom i forbindelse med USA's 
angreb på Irak i 2003. Protesterne slog det første hul i den 
mur af frygt, som regimet havde skabt. 

Fra 2004 opstod en række strejker, som i 2005 førte til 
dannelsen af et løst netværk, Kifaya (Nu Er det Nok). Kifaya 
bestod af radikale Nasser-tilhængere, liberale og sociali- 
ster — og med støtte fra dele af Det muslimske Broderskab. 

Strejkerne fortsatte i 2006, hvor 25.000 tekstilarbejdere 
strejkede i Mahalla al-Kubra. Strejkerne førte tildannelsen 
af de første uafhængige fagforeninger i tekstilindustrien og 
blandt ejendomsskatteopkræverne. 

I 2008 opstod en støttegruppe den 6. april for endnu en 
strejke i Mahalla. Den blev bl.a. organiseret med udgangs- 
punkt i en Facebook-gruppe med 70.000 medlemmer. 

I 2010 opstod de sidste protester før Mubaraks fald, da 
en internet-aktivist, Khaled Said, blev myrdet af politiet. 

De forskellige protester fra 2000 og frem var ikke konti- 
nuerlige protester, der voksede sig stadigt større, men en 
række isolerede kampe, der lærte aktivister med forskellig 
baggrund og politisk udgangspunkt at skabe alliancer. Og 
vigtigst, så generobrede de muligheden for gadeprotester, 
som diktaturet havde skræmt tidligere generationer fra. 


25. januar 

Da Tunesiens diktator Ben Ali faldt, inspirerede det til nye 
protester. Allerede fra om morgen den 25. januar stod det 
klart, at protesterne vil bliver store. 

Succesen får protesterne til at fortsætte, og fredag den 
28. januar oplever de den første styrkelse af bevægelsen. 
Regimet forsøger at lukke Cairos centrum af og lukker In- 
ternet og mobiltelefoner ned. Demonstranterne forsamles 
ved moskeerne og generobrer gaderne. 

Det får Mubarak til at fyre regeringen og trække politiet 
væk fra gaderne, kun for at forsøge at skabe kaos ved hjælp 
af civilklædte bøller, som oftest var betjente. Som modsvar 
opstår der lokale komiteer, der forsvarer de enkelte bolig- 
områder imod politiet. 

Den 1. feb. udvikler protesterne sig i det, aktivisterne 
kaldte en ”million-march”. Igen forsøger civilklædte bøl- 
ler at angribe protesterne, men bliver slået tilbage i løbet 

af to dages kampe. Samtidig forsøgte regimet at splitte 
bevægelsen gennem forhandlinger. Nogle af oppositions- 
grupperne, herunder Det muslimske Broderskab, indleder 
forhandlinger med den nyindsatte vicepræsident Omar 
Suleiman. 

Tirsdag den 8. feb. begyndte det, der blev Mubaraks 
endeligt: Arbejdere i telefonsektoren, ved Suez-kanelen 
og Helwan stålfabrikkerne startede en strejkebølge over 
hele Egypten. 

Strejken spredte sig, så den egyptiske aktivist Hossam 
el-Hamalawy dagen efter kunne skrive på sin Twitter: ”Jeg 
kan nu med sikkerhed sige, at arbejderklassen er kommet 
på banen. Der er strejker alle steder.” Det egyptiske Center 
for Sociale og Økonomiske Rettigheder vurderede, at der 
var 300.000 arbejdere i strejke. 

To dage senere ofrede Det Øverste Militære Råd Mubarak 
og tog selv magten. 


Ny organiseringer 

Regimet var fortsat ved magten. Derfor fortsatte demon- 
strationerne og strejkerne. Samtidig betød sejren nye 
muligheder for organisering. 

Der er opstået uafhængige fagforeninger. 15.000 tekstil- 
arbejdere, 12.000 maskinarbejdere og 10.000 lædergarvere 
har, ifølge Ahmed Ezzat fra Revolutionære Socialister, al- 
lerede organiseret uafhængige fagforeninger. 

Der er også ved at blive oprette et nyt venstrefløjsparti, 
der samler venstrefløjen. 

Ibrahim El-Eissawy, der er koordinator for forberedelses- 
kommissionen til det nye parti, siger til Al Ahram Online: 
”Det nye parti er produktet af 25. januar-revolutionen, 
som alle partimedlemmerne har taget del i på den ene 
eller anden måde.” El-Eissawy er stadig i tvivl om, hvor- 
dan forhandlingerne mellem de forskellige venstrefløjs- 
traditioner forløber. 


Fortsatte protester 

I de tre uger efter Mubaraks fald har der været protester på 
Tahrirpladsen. Torsdag den 3. marts fik protesterne indfriet 
endnu et af deres krav, da ministerpræsident Ahmed Shafik 
trak sig og udpegede Essam Sharaf i sit sted. 

Udover Ahmed Shafiks afgang kræver demonstranterne, 
at undtagelsestilstanden ophæves, de politiske fanger 
løslades, at sikkerhedspolitiet opløses samt indfrielse af 
en række sociale krav. 

En udtalelse fra strejkeledere fra 40 af de hundrede 
arbejdspladser, der stadig er i strejke, opremser nogle af 
de sociale krav: 

+ At den nationale mindsteløn og pension hæves 

+ Ret til at organisere uafhængige fagforeninger og 

strejke. 

+ Opløsning af de statslige fagforeninger og beslag- 

læggelse af deres værdier 

+ Beskyttelse mod fyringer, og permanent ansættelse 
af midlertidigt ansatte. 

+  Gennationalisering af alle privatiserede virksom- 
heder. 

… Fjernelse af korrupte chefer, håndhævelse af pris- 
kontrol og indførelse af sundhedspleje. 


Permanent revolution 

”Hver enkelt af de store politiske masseaktioner slår, også 
efter at de har nået deres politiske højdepunkt, om i et 
helt virvar af økonomiske strejker. Og det gælder igen ikke 
kun for hver enkelt af de store massestrejker, men også for 
revolutionen som sådan.” 

Citatet er fra Rosa Luxemburgs analyse af 1905-revolu- 
tionen i Rusland. Den gensidige dynamik mellem politiske 
og økonomiske kampe, hun beskriver, ses tydeligt både i 
de ti år, der ledte frem til revolutionen i Egypten og i dag. 

En anden teori, der blev udviklet i forbindelse med 
1905-revolutionen i Rusland, var teorien om den perma- 
nente revolution. 

Heri beskriver Trotskij, hvordan mindre udviklede lande 
kun kan indføre demokrati, hvis to betingelser opfyldes: 
1) at arbejderklassen gennem en ”uforsonlig kamp mod 
indflydelsen fra borgerskabet” og i en alliance med bøn- 
derne og andre klasser tager magten, og 2) at revolution 
spreder sig internationalt. 


Stadig en politisk kamp 

Endnu en af regimets mænd blev tvunget fra magten, 
da ministerpræsident Ahmed Shafik trak sig. Men regimet 
lever stadig. 

Natten til lørdag 26. februar angreb dele af hæren de- 
monstranterne på Tahrir-pladsen med køller. Efter angre- 
bet måtte militærledelsen undskylde. 

Men den har samtidig slået fast, at den ikke vil tolerere 
fortsatte ulovlige demonstrationer og strejker. Og den har 
ikke ophævet den 30 år lange undtagelsestilstand, der 
forbyder netop det. 

Efter at Ahmed Shafik trak sig, opfordrede Amr Salah, der 
er leder af en anden ny politisk organisering, 25. januar- 
koalitionen, til at demonstrationer og strejker indstilles 
— på trods af at de andre demokratiske krav og de sociale 
krav endnu ikke er blevet opfyldt. 

Hvis disse krav skal indfries er det afgørende, at den 
egyptiske arbejderbevægelse og venstrefløjen gennem en 
uforsonlig politisk kamp vinder lederskabet i bevægelsen. 

Hvis det ikke sker, risikerer vi, at bevægelsen trækker 
sig tilbage og overlader initiativet til Det Øverste Militær 
Råd. Og så er det ikke sikkert, at militærkuppet fører til 
demokrati. Det gør militærkup ikke altid. 

VESTENS VÅBENSALG TIL DIKTATORER I 





Gennem lang tid har vestlige lande solgt våben og 
udstyr til diktatorer i Mellemøsten og Nordafrika til at 
bekæmpe optøjer. Og revolutionsbølgen i området for- 
hindrer ikke vestlige våbenfirmaer og toppolitikere i at 
deltage i IDEX2011 — Mellemøstens største våbenmesse. 


Da Gaddafi satte luftvåbenet ind mod protesterende 
i Libyens gader, brugte han måske de militærfly og det 
missiludstyr, han i 2009 købte fra Frankrig og Italien. 
Hans lejesoldater bruger måske de snigskytterifler, am- 
munition og tåregasgranater, som den engelske regering 
i 2010 gav Englands våbenindustri tilladelse til at sælge 
til Libyen. 

Fra 2008-2009 steg EU-landenes militæreksportlicenser 
til Libyen med 37 pct. I 2009 var de licenser 344 millioner 
euro værd. Det lykkedes dog ”kun” at få solgt militært 
udstyr for 174 millioner euro til Libyen. Pieter Wezeman 
fra SIPRI (Stockholms Internationale Fredsforskningsin- 
stitut) påpeger, at både Tony Blair og Nicolas Sarkozy har 
besøgt Gaddafi for at få aftaler om våbensalg til Libyen 
i stand. 

Siden 2005 er antallet af licenserne til våbeneksport, 
herunder også udstyr til ”crowd control”, til Libyen, 
Egypten, Tunesien, Marokko og Algeriet firdoblet. Også 
i Mellemøsten har der været gang i salget. Blandt andet 
går halvdelen af Englands våbeneksport til Mellemøsten 
(3,6 milliarder pund), det drejer sig fx om udstyr til op- 
rørsbekæmpelse til Bahrain, Qatar, Oman og De Forenede 
Arabiske Emirater. 

Efter revolutionerne og oprørene i mange mellemøstli- 
ge ognordafrikanske lande har vestlige landes regeringer 
set sig nødsaget til at trække nogle af eksportlicenserne 
tilbage. Men tilbage står at ”demokrati-elskende” vestlige 


MELLEMØSTEN OG NORDAFRIKA 


regeringer har støttet (og stadig støtter) diktatorer i Mel- 
lemøsten og Nordafrika ved at sørge for, at de er forsynet 
med våben og andet udstyr til at slå ned på folkelige 
optøjer. 

Heller ikke Danmark kan sige sig fri for denne handel. 
Ifølge en Informationartikel fra 2009 eksporterede Dan- 
mark i 2008 våben til en værdi af 1,2 milliarder kroner — flest 
til USA og EU-lande. Men også til lande som Israel, Jordan 
og De Forenede Arabiske Emirater. 


Og på IDEX2011 der foregik 20.-24. februar deltog 6 
danske firmaer ifølge IDEX2011's egen hjemmeside. Det 
drejer sig om: 

+ Composhield A/S (skjolde til beskyttelse af militært 

udstyr og soldater) 

+ Covidence A/S (avanceret overvågningsudstyr til 

efterretningstjenester, politi og specialstyrker) 

«+ Metrik Simulation ApS (3D-simuleret træning) 

+ Reson (undervandssensorer) 

.  Segtor ApS (elektronisk overvågningsudstyr til 

efterretningstjenester og militær) 

t Systematic A/S (kommunikationssystemer til 

militære og halvmilitære organisationer) 


Tre af de firmaer har ikke officiel tilladelse til at lave 
krigsmateriel eller til at sælge det i udlandet. 
Alligevel kan de gøre det, fordi 
deres varer ikke er kategorise- 
ret på den måde — fx som med 
overvågningsudstyret. Men al- 
ligevel udstyrer de diktatorer og 
deres efterretningsvæsen med 
avanceret udstyr til at overvåge 
og slå ned på folkelig modstand. 





Danmarks våbeneksport er steget de senere år, i et in- 

i terview med Arbejderen kalder Søren 
"T] Thunedborg, fuldmægtig i Udenrigs- 
ministeriets kontor for sikkerhedspo- 
litik, det for ”lidt af en eksportsucces 
midt i en krisetid”. 

Der bliver offentliggjort lister over 
hvilke våben der eksporteres, og hvilke 
lande der eksporteres til. Men ikke 
over hvilke våben der eksporteres til 
hvilke lande. Og det er ikke nemt at 
grave dybere i dén sammenhæng — In- 
formation ville i 2009 undersøge dansk 
våbensalg til Mellemøsten og søgte 
aktindsigt, men modtog en masse 
papirer med overstreget tekst. 

Desuden er Danmark mest vå- 
bendelsproducent, hvilket gør det 
sværere at spore, og gør det nemmere 
for våbenfirmaer at omgås reglerne. 
Fx fik det danske våbenfirma Terma 
AIS for nogle år siden afslag på at 
sælge halefinner til jagerfly til Israel. 
De solgte finnerne til USA hvor de blev 
monterede på jagerflyene og derefter 

solgt til Israel. 

Ud over at producere våben, anslår 
Folketinget at Danmark står for 5 % af 
erdenens våbentransport. Det er især 
de danske rederier der transportere 
våben. 

Grækenland 






Grækenland blev onsdag den 23. februar ramt af den 
ottende generalstrejke mod barske nedskæringer på 
mindre end 12 måneder. Den blev lige så vellykket som 
de andre strejker, der har rystet den socialdemokratiske 
PASOK-regering — trods den forværrede økonomiske 
situation og den lange tid, kampen har stået på. 

Store demonstrationer fandt sted rundt om i landet, hvor 
folk bekæmper de nedskæringsplaner, som regeringen 
forpligtede sig til at gennemføre for at få en redningspakke 
fra EU og Den Internationale Valutafond, IME 

”Alle deltog i strejken, selv de færgeriarbejdere, som 
regeringen har underkastet love om undtagelsestilstand,” 
sagde Panos Garganas, redaktør af avisen Arbejder-Soli- 
daritet i Grækenland. ”De trodsede loven og sluttede sig 
til andre transportarbejdere, så der var ingen fly, tog eller 
skibe på dagen.” 

”Lærerne holdt en 48-timers strejke tirsdag og onsdag. 
De er midt i en stor kamp, idet nedskæringerne betyder 
lukning af skoler i nogle områder.” 

”Lærernes blok var en af de største og mest militante dele 
af demonstrationen i Athen på dagen for generalstrejken. 
Politiet angreb dem ondskabsfuldt. De fik mere tåregas 
end nogen andre.” 

Demonstranterne modstod også et brutalt politiangreb 
i Athen. 

”Politiet angreb demonstrationen, da den gik ind på 
Syntagma Pladsen, lige uden for parlamentet,” sagde 
Panos. ”De var fast besluttede på at holde de strejkende 
ude fra pladsen.” 

Revolutionen i Egypten har inspireret folk i Grækenland, 
som den har overalt. 





Migrantarbejdere tilslutter sig demonstrationen i Athen i onsd- 
ags (Billede: Arbejder-Solidaritet) 


7% 


”Det mest populære slogan var: ”Lad os få Cairo overalt, 
sagde Panos. 


Forværrede forhold 

”Der er store kampe forude, hvor buschauffører, lærere 
og hospitalslæger er i front. Læger kæmper mod forvær- 
rede forhold på arbejdspladsen, og de besatte for nylig 
sundhedsministeriet i en uge. Regeringen har også indført 
et fast gebyr på 5 euro for alle, der skal på sygehuset. Et 
gebyr, folk mener vil stige. 

”Migrantarbejdere har været i sultestrejke i tre uger 
mod deres mangel på rettigheder, hvilket øger presset på 
regeringen. Deres blok på demonstrationen i Athen var 


DEN OTTENDE GENERALSTREJKE 
PÅ UNDER 12 MÅNEDER 


meget populær. Folk langs ruten klappede ad dem, da de 
gik forbi.” 

Omfanget af modstanden og den tiltagende økonomiske 
krise har gjort PASOK urolig. 

”PASOK degraderede den mand, der er formand for 
buschaufførernes fagforening i Athen, fra sin stilling i par- 
tiet, efter at han tabte en afstemning,” sagde Panos. ”Han 
mente, at så snart parlamentet havde vedtaget sine angreb, 
så var der ikke megen mening i at kæmpe længere. Men 90 
procent af chaufførerne stemte for at fastholde kampen.” 

”Regeringen venter på, hvad Angela Merkel, den tyske 
kansler, beslutter om, hvilke betingelser hun vil stille 
til omstruktureringen af den græske gæld. PASOK er en 
rodebutik, med ministre som er meget ulykkelige over 
situationen. Den recession, som har varet i to år, er kun 
blevet værre.” 

Finansministeren har sagt, at han mener, at produktio- 
nen vil falde med 3 procent i år, oveni de 4,5 procent den 
faldt sidste år. Men regeringen har forpligtet til at fortsætte 
sit nedskæringsprogram, og arbejderbevægelsen bliver 
nødt til at optrappe modstanden for at vinde. 

CHAVEZ: STØT- 
TER GADDAFIS 
REGERING 


Mens alle progressive kræfter 
i Libyen samles mod Gaddafi i 
kampen for frihed i Libyen, skal 
de vente længe på udenlandsk 
opbakning. 

EU er fokuseret på at redde egne 
statsborgere ud og mere bekymrede 
for de stigende oliepriser end de 
menneskelige omkostninger ved 
Gaddafis forsøg på at slå oprøret 
ned — med våben de selv har solgt 
til ham. 

Medierne er fyldt med øjenvidne- 
beretninger om angreb på demon- 
stranter med kampfly og hundred- 
vis af døde til følge. 

Heller ikke Chavez, der, mens 
Bush stadig var præsident i USA, 
kaldte ham for en djævel, vil for- 
dømme Gaddafi. Han sagde fredag 
den 25. feb. ifølge Reuters: ”Jeg kan 
ikke sige, at jeg er for, eller at jeg 
støtter beslutninger taget af nogen 
af mine venner, i nogen dele af ver- 
den — nej, man er for langt væk. Men 
vi støtter Libyens regering.” 

Dette burde være en øjenåbner 
for den del af venstrefløjen, der har 
hafttendens til at udråbe Chavez til 
det store håb. 

Et sådant håb kan kun komme 
gennem folks egen kamp. Den 
kamp, som oprørerne kæmper nu 
i Libyen, og som Venezuelas ar- 
bejdere har kæmpet for at forsvare 
Chavez, hvilket har presset ham 
til at gennemføre enorme sociale 
forbedringer i Venezuela. 


Studerende protestere i.den libiske by Seena 


Libyske revolutionære udtaler: 





ng 


"VESTENS KRIGSMASKINE VIL 





IKKE HJÆLPE OS MED AT VINDE” 


Intervention vil styrke oberst Gaddafi 
”Vi er imod enhver udenlandsk inter- 
vention eller militær intervention i vores 
interne anliggender,” sagde Abdel-Hafidh 
Ghoga i Libyens næststørste by Benghazi 
27.februar. 

”Denne revolution vil blive gjort færdig af 
vort folk, når resten af det libyske område 
er befriet.” 

Han talte på et pressemøde, hvor han 
forklarede, hvordan det nationale revoluti- 
onsråd forsøger at koordinere de oprørske 
byer og administrere hverdagen. 

Revolutionen ser ud til at være tæt på 
at besejre et diktatur, der indtil for nylig 
syntes umuligt at stoppe. Oberst Gaddafis 
41-årige regime kontrollerer nu kun områ- 
det omkring hovedstaden Tripoli. 

Gaddafis reaktion har været brutal. 
Regimet har åbnet ild mod ubevæbnede 
demonstrationer med maskingeværer og 
raketter. 

Det har brugt kampfly mod protester. 
Tusinder er døde i forsøget på at slå op- 
røret ned. 

Vestlig indgriben ville være en katastrofe. 
Oprørerne har stadig initiativet, og de har 
brug for at beholde det. 


Alle større byer, bortset fra hovedstaden, 
styres af revolutionære råd — fra Benghazi i 
øst til Misrata ii det vestlige Libyens indu- 
striområder. Disse råd vokser i styrke — på 
blot én dag i sidste uge af februar oprettede 
omkring otte byer disse råd og erklærede 
sig for revolutionen. 

Alle observatører taler om rådenes ef- 
fektivitet og energi og den afslappede 
stemning af ”frihed” i de områder, der er 
under deres kontrol. 

I Benghazi taler de fattige om, hvordan 
de trods fødevareknaphed spiser bedre nu 
end før revolutionen. Mad og andre ydelser 
bliver organiseret efter behov. 


Strategi 

Mange fabrikker og centrale anlæg er 
under kontrol af deres arbejdere. Andre 
er kontrolleret af arbejdsgivere, som er 
sympatisk indstillet over for revolutionen 
eller endda aktivt støtter den. 

De revolutionæres militære strategi har 
ikke været at tilkalde vestlige flyvevåben, 
men at overbevise de soldater, der er sendt 
ud for at knuse dem, om at skifte side. 

Igen ogigen har let bevæbnede eller ube- 
væbnede oprørere vundet værnepligtige 


over på deres side. 

Det skete senest, da regimets styrker 
forsøgte at generobre nøglebyen Zawiya, 
50 kilometer vest for hovedstaden, mandag 
den 28. februar. 

De soldater, der var sendt ud for at an- 
gribe, skiftede side eller overgav sig og af- 
leverede deres våben til de revolutionære. 

Andre steder har militære styrker er- 
klæret sig for revolutionen efter at have 
modtaget delegationer af studerende og 
ungdomsgrupper. 

Vestlige indgriben leverer aldrig, hvad 
den lover. 

Selv da FN i slutningen af februar drøf- 
tede situationen i Libyen, forsøgte ameri- 
kanske diplomater uden held at tilføje en 
opfordring om at bruge ”alle nødvendige 
midler til at beskytte civilbefolkningen og 
anlæg”. I FN-resolutioners sprogbrug er 
dette generelt en kode for militær aktion. 

Med ”anlæg” mener de olie-anlæg. 
Men revolutionære kræfter kontrollerer i 
øjeblikket 80 pct. af landets oliefelter — de 
er ikke truet. 

USA bruger den ”humanitære” frygt til at 
forsøge at få fat i disse vigtige anlæg. 

Mange mennesker kan se, hvilken kata- 


strofe britiske eller amerikanske soldater 
på gaderne i Tripoli ville være — men går 
stadig ind for indførelse af en flyveforbuds- 
zone eller sanktioner. 

Dette vilvække minder hos folk over hele 
kloden. Det blev brugt mod Irak før inva- 
sionen i 2003. Flyveforbuddet etablerede 
den tankegang, at kun militær magt udefra 
kunne befri det irakiske folk. Og mere end 
en halv million irakiske børn, og mange 
flere voksne, døde under ti års sanktioner 
før invasionen. 

De regeringer, der nu ønsker at gribe 
ind, er de samme, der med glæde har solgt 
Gaddafi de våben, han bruger til at angribe 
modstanden. 

Vestlig indgriben af enhver art vil ikke 
hjælpe — i virkeligheden vil den være øde- 
læggende. 

Det vil give Gaddafi chancen for igen at 
vinde støtte i Libyen ved at stille sig op som 
anti-imperialistisk. 

Vi er nødt til at lade det libyske folk selv 
gennemføre deres egen revolution. 

Muammar Gaddafi har regeret Libyen i 
mere end 40 år. Han tog magten helt til- 
bage i 1969 ved et militærkup imod den 
daværende libyske konge. 

Gaddafis styre har været en sær blan- 
ding af arabisk nationalisme og islam 
parret med benhård undertrykkelse af al 
indenlands opposition. Men samtidig har 
det også været indpakket i revolutionær 
retorik og ind imellem udfald mod vestlig 
imperialisme. 

Libyens olierigdomme har gjort det mu- 
ligt for Gaddafi at gøre sin familie styrtende 
rig og købe sig til fred med udenlandske 
magter. 

Selvom Gaddafi i perioder blev betragtet 
med afsky, og som den økonomiske støtte 
bag terroraktioner verden over, gjorde 
olien, at Vesten alligevel var rede til at 
indgå handler med ham. Amerikanske 
præsidenter har lejlighedsvis afskyet Gad- 
dafi. Ronald Reagan kaldte ham for en ”gal 
hund”, og forsøgte endda at dræbe ham 
ved et flyangreb mod Tripoli i 1986. 

Lockerbie, en skotsk landsby, blev i 1986 
ramt af en stor tragedie. Et Pan Am passa- 
gerfly på vej fra Frankfurt mod New York 
styrtede ned i landsbyen som følge af, aten 
bombe eksploderede ombord. 259 passa- 
gerer og besætningsmedlemmer styrtede 
idøden, og 11 indbyggere i Lockerbie blev 
også dræbt. Sporene pegede mod Libyen. 
Storbritannien krævede længe to libyske 
statsborgere udleveret, mistænkt som 
dem, der skulle have placeret bomben i 
flyet. 

Gaddafi ønskede at gøre forretninger, 
men Lockerbie-tragedien stod i vejen. I 
1999 gik han med til, at de to mistænkte 
libyer blev udleveret til retsforfølgelse. Den 
ene blev frikendt, den anden dømt. Senere 
indvilgede Libyen i at betale 2,7 milliarder 
$ i erstatning til de efterladtes familier. I 
2008 blev den dømte libyer af humanitære 
grunde løsladt, men det har senere vist sig, 
at det snarere var for at pleje British Petrols 
interesser i olieudvinding i Libyen. 

Den tidligere britiske premierminister, 


GADDAFIS HISTORIE 


Tony Blair, blev en af de første vestlige 
ledere i årtier, der aktivt prøvede at op- 
bygge et godt forhold til Gaddafi. Tony 
Blair besøgte marts 2004 Gaddafi i hans 
telt i ørkenen udenfor Tripoli. Gaddafi gik 
fra at være udskud til at være en, vestlige 
statsledere gerne ville være venner med. 

Ikke mindst den italienske premiermini- 
ster, Silvio Berlusconi, har opbygget et nært 
forhold til Gaddafi på grundlag af omfat- 
tende forretningsforbindelser. Libyen og 
Gaddafi er en af hovedaktionærerne i bil- 
fabrikken Fiat, i Italiens største olieselskab 
Eni, har store interesser i italienske banker, 
og har også en pæn ejerandel af den itali- 
enske fodboldklub Juventus. 

Gaddafi har smykket sit styre med radikal 
retorik omhandlende folkemagt og folke- 
komitéer. Formelt set har han ikke nogen 
styrende post i Libyen, hverken som præsi- 
dent eller premierminister. Alligevel styrer 
han landet med hård hånd. Al opposition 
bliver forfulgt. Libyske diplomater har 
flere gange været involveret i likvideringer 
af libyske statsborgere i udlandet, der er 
modstandere af Gaddafi. 

Og så har han også brugt oliepengene til 
at købe de forskellige klanledere i Libyen 
for sig. 

I det oprør mod Gaddafi, der nu er i 
gang, er der flere tidligere fremtrædende 
personer i hans styre, det være sig ministre 
og generaler, der ønsker at tilslutte sig op- 
rørerne. Tilliden tildem bør ikke være stor. 
De har lige så meget blod på deres hænder 
som Gadaffi. 

Vesten står på spring til at intervenere. 
Dels er der interesserne i olien, og dels er 
der frygten for, at Europa bliver oversvøm- 
met af flygtninge fra Nordafrika. 

En intervention vil ikke være til gavn for 
libyerne. En intervention vil mest af alt 
være for at sikre de vestlige interesser frem 
for at understøtte det folkelige oprør. Det 
folkelige oprør har befriet flere af de store 
byer, fået soldater til at smide uniformen 
eller militære enheder til helt at skifte side 
og slået store revner i den herskende liby- 





Libiske protester mod Gadaffi 


ske klasse. En intervention vil også have 
det formål at indkapsle den arabiske re- 
volution, før arbejderklassen i de arabiske 


SKAL DANMARK HJÆLPE MED AT SKABE DEMOKRATI I EGYPTEN? 

storbyer vinder for mange sejre. 

GADDAFIS SØN LÆSTE 


Det mener udenrigsminister Lene Espersen: ”Selve 
fundamentet for et demokrati og et pluralistisk 
samfund er forskellige politiske partier, og dem har 
Egypten ikke. Det problem er jeg parat til at hjælpe 
egypterne med at løse, I dag har egypterne reelt kun 
to partier at vælge imellem - regeringspartiet og Det 
Muslimske Broderskab” sagde hun til Berlinske Ti- 
dende, lige efter Mubarak var blevet afsat. 


Intentionen om at støtte op om et nyt pluralistisk og 
mangfoldigt demokrati lyder jo flot. Men hvis, man ser 
på erfaringerne med Dansk støtte til mellemøsten og 
Egypten, er de ikke så flotte, heller ikke selvom man 
undlader at tage krigene i Irak og Afghanistan med. 


Dialog med diktator 

Krigene skabte ikke demokrati, men de mere dialog 
baserede initiativer har heller ikke fremmet demokra- 
tiet. Det vigtigste danske dialogprojekt har været det 
arabiske initiativ, hvorunder Det Dansk— Egyptiske 
Dialoginstitut var det vigtigste initiativ med et tilskud 
på 20 millioner om året. 


Det Dansk— Egyptiske Dialoginstitut har adresse i Al- 
Ahram-centret i Kairo. Denne placering har været meget 
problematisk. Som den egyptiske menneskerettigheds- 
forkæmper Saad el-Din Ibrahim sagde til Information 
isommeren 2007: 

"At placere sig der er som at placere sig i udenrigsmini- 
steriet. Al-Ahram er en statskontrolleret institution. Hvis 
instituttet gerne vil være på god fod med regeringen, så 


er Al-Ahram det rigtige sted at være. Hvis instituttet deri- 
mod vil arbejde sammen med civilsamfundet og de uaf- 
hængige organisationer, så er placeringen helt forkert.” 

Instituttets bestyrelse består af 6 medlemmer, 3 fra 
Egypten og 3 fra Danmark. De danske medlemmer udpe- 
ges af Udenrigsministeriet, mens det statskontrollerede 
Al-Ahram udpeger de egyptiske medlemmer. 

Jørgen Bæk Simonsen, der er lektor ved tværkulturelle 
og regionale studier på Københavns Universitet, siger 
om placeringen at: ”Man kan frygte, at personer og orga- 
nisationer undlader at henvende sig til instituttet, fordi 
det ved sin blotte tilstedeværelse og med sin adresse i 
Al-Ahram er en del af det egyptiske system.” 

Det er ikke kun i Egypten, at det Arabiske initiativ har 
støttet vestens venner, i stedet for det mangfoldige demo- 
krati. I Palæstina har Danmark trukket sig ud af Gaza, efter 
Hamas vandt det eneste demokratiske valg i Palæstina. 
I Libanon er Hizbollah ikke med i de støttede projekter, 
selvom de er en del af regeringen. 

Israel modtager dermed stor støtte fra det Arabiske 
Initiativ efter at Dansk Folkeparti har fået presset en 
ændring igennem. 


Demokrati i Egypten og resten af mellemøsten vil be- 
tyde, at den arabiske befolkning gør op med den tætte 
alliance med Vesten. Både Danmarks militære og øko- 
nomiske aktiviteter har til formål, at sikre at Danmark 
bidrager til at fastholde vestlig kontrol over mellemøsten, 
derfor vil dansk intervention i Egypten ikke være med til 
at udvikle demokratiet. 





JAKOB KROGH 


I KØBENHAVN 


Hannibal Gaddafi, den yngste søn til Libyens dikta- 
tor, havde, på trods af flere voldsepisoder i Paris og 
manglende deltagelse i studierne, ingen problemer 
med at få lov til at bo og læse i København. På trods 
af de ellers strenge krav for opholdstilladelse for 
almindelige mennesker. 

Heller ikke voldelige episoder fratog ham mulighe- 
den for at bo oglæse i Danmark. I slutningen afjanuar 
2005 tævede Hannibal Gaddafi sin gravide kæreste, 
som han senere blev gift med, på et luksushotel i Pa- 
ris. Derefter tog han tilbage til Danmark, hvor han of- 
ficielt har studeret på Copenhagen Business School. 

Han mødte dog kun op én enkelt gang på studiet. 
Og på privat-fronten fortsatte hans voldelige adfærd 
til gengæld. Allerede i slutningen af februar samme 
år kunne Ekstra Bladet beskrive, hvordan Hannibal 
Gaddafi havde været med til at overfalde og bortføre 
en libysk statsborger på Nordre Fasanvej. 

Ingen af ugerningerne har fået konsekvenser for 
dictator-sønnen fra det olierige nordafrikanske land, 
hvis diktator efter 1999 er kommet på bedre og bedre 
fod med Vesten ved hjælp oliepenge og olieaftaler. 

Vores medmenneskelighed og gæstfrihed gælder 
åbenbart kun for rige og magtfulde diktatorer, uanset 
deres voldelige tendenser og kriminelle adfærd. Mens 
fattige mennesker, der flygter fra diktatorerne, ingen 
hjælp kan få. 

USA: É 
HARDE ANGREB PÅ 


FAGLIGE RETTIGHEDER 


Wisconsin er skueplads for en kamp imellem 
Senator Walker og statens offentligt ansatte. 
Walker vil gøre det ulovligt for statens ansatte 
at have noget at gøre med fagforeninger. Angre- 
bene på fagforeningerne er dog ikke begrænset 
tilWisconsin men foregår i adskillelige delstater 
som en koordineret kampagne. Særligt Tea Party 
bevægelsen og lobbyorganisationen ALEC (The 
American Legislative Exchange Council) spiller 
en stor rolle i forsøget på at stække den organi- 
serede arbejderklasse. 


Den største faglige fællesorganisation Ameri- 
can Federation of Labour — Congres of Industrial 
Organizations frygter, at der rettes særlige ”alvor- 
lige angreb” mod fagforeningerne og de ansatte i 
seks delstater, hvor fagforeninger hidtil har stået 
stærkt; Indiana, Maine, Michigan, Ohio, Pennsyl- 
vania og Wisconsin. Imens arbejdere og stude- 
rende i sidstnævnte har besat statens parlament, 
er der lignende angreb på vej i Ohio. Her vil den 
nyvalgte republikanske guvernør forbyde 14.000 
pædagoger, socialarbejdere og sosu-arbejdere 
deres ret til at organisere sig i en fagforening og 
samtidig fratage lærernes strejkeret. 


Hvorfor angribes der så intenst nu? 
Højrefløjen blev styrket ved midtvejsvalget i 2010, 
og republikanerne råder nu over et flertal i 26 
delstaters parlamenter og 29 guvernørposter ud 
af 50. I lyset af det store budgetunderskud som 
hele USA døjer med, bliver lovgivningen mod 
de offentligt ansattes faglige rettigheder intro- 
duceret som led i en spareøvelse og forbedring 
af økonomien. 

Hvor de demokratiske ledet stater (New York 
og Californien) ”blot” har fastfrosset de offentligt 
ansattes lønninger, har de republikanske stater 
indledt massive angreb på selve fagforeningernes 
eksistensvilkår. De amerikanske fagforeninger 
mener, at der reelt er tale om et hævntogt fra 
republikanerne, fordi fagforeningerne støttede 
demokraterne ved midtvejsvalget. 


Tea Party og ALEC 


ALEC er en lobbyorganisation der primært består 
afrepublikanske politikere og virksomhedsledere, 
blandt andet fra den amerikanske tobaks-, medi- 
cin-, olie-, atom- og våbenindustri. I tidens løb 
hævdede de at have formuleret mere end 1000 
lovforslag, hvoraf 20 pct. er blevet gennemført 
i staterne. 

I forbindelse med den nærværende offensiv 
mod den organiserede arbejdskraft, har de 
iværksat en koordinationsgruppe, der udveksler 
erfaring med forskellig lovgivning, der forhindrer 
fagforeningerne i at operere. Mange af de firmaer, 
de repræsenterer, er blevet afsløret i at oprette 
falske græsrodsbevægelser, der søger at få folkelig 
opbakning til et bestemt politisk synspunkt (fx 
antiklimabevægelser). 

På samme måde ligner Tea Party en masse- 
bevægelse, der hævder at repræsentere over en 
million mennesker igennem 85 mindre organi- 
sationer. Reelt er den organiseret og styret af den 
politiske elite på den konservative højrefløj i USA 
med mærkesager som af anti-islam, anti-skat, 
anti-fagforeninger - de to sidste deler de meget 
sammenfaldende med ALEC. 

Det er særligt den hvide middelklasse, der med 
finanskrisen frygter at miste sin sociale position, 
der har følt sig tiltrukket af Tea Partys retorik om 
at take the country back, der har styrket republi- 
kanerne ved midtvejsvalget. Arbejderklassens or- 
ganisationer, som udgør den vigtigste modstand 
mod denne politiske og kapitalistiske elite, er nu 
i sigtekornet. 





AF ANDERS BÆK SIMONSEN 








Fagforeningsmand fra Wisconsin, USA: 








I flere uger har hundredtusindvis, især i USA's midt- 
vestlige stater, protesteret mod nyvalgte republikanske 
guvernørers angreb på offentligt ansatte fagforeningers 
forhandlingsret. Centrum for protesterne har været 
Wisconsin. 


Socialistisk Arbejderavis har talt med Charlie Dee, næst- 
formand Milwaukee-afdelingen af lærernes fagforening, 
American Federation of Teachers. Milwaukee er den største 
by i Wisconsin (en delstat på størrelse med Danmark), 
mens Madison, hvor de største protester er foregået, er 
hovedstaden. 

Hvad handler protesterne om? 

Protesterne er en reaktion på guvernør Walkers forsøg på 
at gennemføre en lov, der vil ødelægge offentligt ansattes 
fagforeninger. Han vil fjerne 50 års lovgivning og gøre det 
umuligt for fagforeninger at fungere. 

Det eneste de vil få lov til at forhandle er lønninger, 
og lønnen vil ikke få lov at stige mere end inflationen. 
Arbejdsgiveren må ikke længere opkræve kontingent for 
fagforeningen. 

Fagforeningerne kan ikke længere forhandle om fx antal- 
let af elever i klassen. Lærerstaben vil ikke længere kunne 
deltage i at udvikle pensum eller udvælge lærebøger. Meget 
af det, vi har forhandlet om gennem årene, har handlet om 
at udvikle kvaliteten i undervisningen. 

De vil fjerne klagemuligheder, så lærere kan fyres uden 
grund uden at have nogen form for beskyttelse. 

Det vil ødelægge fagforeningerne i den offentlige sektor. 
Det er grunden til, at vi har demonstreret. 

Hvad har gjort mest indtryk ved protesterne? 

Der er flere ting. Den ene er alene antallet af folk, der har 
protesteret. For en uge siden var der 100.000. 100.000 — jeg 
troede aldrig jeg ville komme til at opleve det. Jeg har været 
til store landsdækkende demonstrationer i Washington 
DC, men ikke i Wisconsin. 

En anden ting var, hvordan demonstranterne rakte på 
tværs af klasser og generationer. Mange af demonstran- 
terne er ikke fra offentlige fagforeninger. De er fra fx rør- 
læggernes fagforening, maskinarbejdere og andre fra den 
private sektor, som ikke er ramt af dette. 

Jeg har aldrig set fagbevægelsen samle sig om noget 
som dette. 

Mange folk indrømmer, at de har stemt for Walker. 
Republikanerne appellerer til folk fx ved at sige, at Demo- 
kraterne vilinddrage deres jagtriffel—Wisconsin er en stat, 
hvor der er mange jægere, mange arbejdere går på jagt. 

Der er så mange folk, der siger: ”Ja, jeg stemte forWalker, 
og jeg aldrig gøre det igen.” 

I 70erne forsøgte jeg og andre på venstrefløjen at udvikle 
en alliance mellem studenter og arbejdere, sådan som det 








skete i 1968 i Frankrig. Det var en total fiasko. 

Men nu har denne guvernør gjort noget, som ingen af 
os kunne gøre i 70erne. Nu har vi en arbejder-studenter- 
alliance, og både offentligt og privat ansatte sammen. 

Vi har hørt mest om protesterne i og uden for Madison 
Capitol. Har der været protester andre steder? 

Ja, der har været mange andre. Fx i går (lørdag 5.3) 
opfordrede organisatorerne i Madison til ikke at komme 
til Madison og i stedet deltage i lokale protester over hele 
staten. 

Fx er min fagforening involveret i en kampagne for at 
få senatoren trukket tilbage. Så vi havde hundredvis af 
mennesker, som gik fra dør til dør med underskriftslister. 
Og det skete ud over hele staten. 

Men på trods af dette dukkede 50.000 mennesker al- 
ligevel op i Madison i går. Filmskaberen Michael Moore 
talte til dem. Der var ingen der vidste, at Michael Moore 
ville være der. Han dukkede bare op. 

50.000 mennesker dukkede spontant op i Madison, 
uden at organisatorerne havde opfordret til det. Det giver 
dig en idé om intensiteten i dette. 

Guvernør Walker har prøvet at splitte offentligt og privat 
ansatte. Har det virket? 

De private fagforeninger er meget svagere end de of- 
fentlige, kun 7 eller 8 pct. er organiseret i den private 
sektor. Der var både fagforeningsmedlemmer og ikke- 
fagforeningsmedlemmer dér. 

Walkers strategi er at vende én del af arbejderklas- 
sen mod en anden del. Det er slået fuldstændigt fejl. 
Meningsmålinger fra i går viser, at mellem 55 og 63 pct. 
af befolkningen i Wisconsin er fuldstændigt imod, hvad 
Walker er i gang med. 

En anden grund til, at han gør det, er, at virksomhederne 
bruger millioner af dollars på politiske kampagner for 
republikanernes kandidater. Og det eneste, der trækker 
den anden vej, er de penge, som fagforeningerne giver 
til Demokraterne — selv om det er langt mindre end hvad 
republikanerne får. 

Hvis man ødelægger fagforeningerne i den offentlige 
sektor, så vil det føre til et permanent republikansk flertal. 
Walkers mål er at ødelægge demokraterne, så republika- 
nerne kan have flertal. 

Hvad skal der ske nu? 

Næste lørdag vil vi prøve på at få den største demon- 
stration nogensinde: Over 100.000 i Madison. 

Indtil da arbejder vi på at samle underskrifter for at få 
senatorerne sendt på omvalg. I Milwaukee kræver det 
20.000 underskrifter. Og det regner vi med at få! 





JØRN ANDERSEN 
LÆS MERE FRA INTERVIEWET PÅ SOCIALISTER.DK 

Revolutionerne i Tunesien og Egypten, oprøret i Libyen 
og mange andre stater i Nordafrika og Mellemøsten, har 
vist, at folkelige oprør og revolution kan vælte stærke 
diktaturer, og åbne muligheden for en demokratisk og 
social retfærdig udvikling. Samtidig afliver de myten 
om, at diktatorer er det eneste alternativ til religiøs 
ekstremisme. 

Forandringerne i Mellemøsten sker ikke på grund af, 
men på trods af, vestens indsats. Magthaverne i USA 
og EU udstiller nu deres dobbeltmoral og kynisme for 
åben skærm. De har støttet Mubarak og andre arabiske 
diktatorer moralsk, økonomisk og militært i mange år. 
Gang på gang har de vendt det blinde øje til valgsvindel, 
undertrykkelse og voksende fattigdom og understreget 
behovet for ”stabilitet” i området. 

Til gengæld har vestlige firmaer fået stort spillerum, og 
USA har fået lov til at have militærbaser i Saudi Arabien 
og Kuwait. 

Da USA under Bush startede ”krigen mod terror” og 
krigene mod Afghanistan og Irak, blev det begrundet med 
ønsket om at fjerne Taliban og Saddam Hussein fra magten 
og sikre frihed, demokrati og udvikling. 

Krigsmodstandere verden over protesterede og på- 
pegede, at frihed, demokrati og udvikling vokser ud af 
befolkningernes egne ønsker og aktiviteter. Man kan ikke 
bombe sig til demokrati. 

Irak- og Afghanistankrigene er endt med at være en 
katastrofe for den afghanske og irakiske befolkning. Deres 
lande er ødelagte og splittede, og befolkningerne er blevet 
påført ufattelige lidelser. Frihed, demokrati og udvikling 
er efter snart ti års krig ikke til at få øje på. 

Oprøret i Nordafrika og Mellemøsten viser, at en demo- 
kratisk og social retfærdig verden er mulig, når den bygger 
på befolkningens frie og aktive deltagelse. 

Revolutionerne i Tunesien og Egypten viser vejen, også 
for irakerne og afghanerne. Krig og besættelse er den 
største hindring for, at de selv kan bestemme over deres 
land og deres fremtid. 


Irak 


Irakerne har hele tiden udtrykt modstand mod besæt- 
telsen af deres land. De kæmpet for frie fagforeninger og 
retten til at organisere sig. De har kæmpet for, at Iraks olie 
forblev på irakiske hænder og gav jobs til irakere. 

I dag har USA stadig 50.000 soldater i Irak og støtter 
den korrupte Maliki-regering, som har underskrevet en 
aftale om at USA må have permanente militærbaser i Irak. 
Maliki-regeringen klamrer sig til magten, undertrykker 
sine modstandere og lader Irak syne hen. 

Fredag den 25. februar var der demonstrationer under 
parolen ”Vredens Dag' i Irak. Tusindvis giki demonstration 





i 14 byer landet over. Kravene var de samme som i andre 
arabiske lande, nemlig arbejde, uddannelse, bedre sociale 
forhold, mindre korruption samt øget frihed og demokrati. 
Flere politistationer blev brændt af og 15 personer dræbt 
af sikkerhedsstyrkerne. 


Afghanistan 

I efteråret 2010 fortalte journalisten Kirsten Larsen på Pl 
omen nystorinterviewundersøgelse, som dokumenterede 
det, som mange uafhængige Afghanistan kendere længe 
har sagt: Afghanerne er trætte af voksende arbejdsløshed 
og fattigdom, trætte af at blive bombet, fængslet, tortureret 
og ydmyget. Afghanerne vil ikke finde sig i, at en bestemt 
levemåde trækkes ned over hovederne på dem. De vil 
have ret til at bestemme i deres eget land, og de vil have 
de fremmede tropper ud. 

Dette gælder 90-95 % af befolkningen - uanset hvilket 
samfundslag de kommer fra. De sidste 5-10 pct. har pro- 
fiteret af krigen. 

I Afghanistan har vi set demonstrationer og protester 
mod besættelsesmagterne og deres behandling af civile. 
Her har USA og NATO allieret sig med krigsherrerne i den 
brutale Nordalliance og fastholdt sin støtte tilden korrupte 
præsident Karzai. 

Afghanerne må selv gøre op med egne krigsherrer og 
korrupte magthavere. Ved at fortsætte krigen er vi netop 
med til at holde dem ved magten. De fremmede tropper 
er en del af problemet i Afghanistan. De står i vejen for 
at sikkerhed, fred, social retfærdighed og demokrati kan 
udvikle sig. 

Når Obama og vestens magthavere udtrykker bekymring 
for stabiliteten i Nordafrika og Mellemøsten, er det reelt 
deres kontrol med området, de bekymrer sig om. 

Med præcis samme argumenter forlængede de Irakkri- 
gen og nu Afghanistankrigen for efterfølgende at kunne 
sikre sig kontrollen med landet. 

Men supermagten USA er ikke så stærk, som den giver 
sig ud for at være. ”The Project for a New American Cen- 
tury”, USAs imperialistiske projekt er kuldsejlet. USA's for- 
svarsminister har indrømmet det. Ifølge New York Times 
sagde han for nylig i en tale på West Point Militærakademi, 
at de vil være uklogt for USA nogensinde at indlade sig i 
krige, som dem i Irak og Afghanistan. 

USA's svækkelse efterlader et tomrum, som giver plads 
til, at revolutionerne i Nordafrika og Mellemøsten kan 
udvikle sig og spredes helt til Irak og Afghanistan. 

Revolutionerne skal have lov at udvikle sig og ikke kvæles 
af en invasion af Libyen med endnu en urigtig, humanitær 
begrundelse. 





AF LENE JUNKER 


Nr. 307, 7. marts 2011 


En kort oversigt 
over imperialismen 
i Mellemøsten 


Vestlige magter har blandet sig i Mellemøsten i 
over 200 år. Her er nogle af de vigtigste begiven- 
heder i imperialismens intervention i regionen. 


1779: Det britiske East India Company, støttet af britisk 
militær magt, etablerer kontrol over Kuwait. 

1820: Storbritannien etablerer kontrol over en del af 
Golfkysten. 

1830: Frankrig invaderer Algeriet. En modstandsbev- 
ægelse ledet af Abd el Kader bryder ud. 

1837: Storbritannien tager sig kontrol over en del af 
Iran. 

1840: Frankrig sender 115.000 tropper for at knuse 
det algeriske oprør og fører "en udryddelseskrig”. 
1860: Britiske og franske styrker griber ind i Libanon. 
Spanien invaderer og besætter Marokko. 

1861: Bahrain bliver et britisk "protektorat". 

1881: Den franske hær indtager Tunesien og skaber 
et protektorat. 

1882: Storbritannien invaderer Egypten og bombar- 
derer byen Alexandria og gør reelt landet til en britisk 
koloni. 

1909: Storbritannien og Rusland deler Iran imellem sig. 
1916: Storbritannien og Frankrig bliver enige om den 
hemmelige Sykes-Picot traktat, der opdeler de arabiske 
områder mellem dem, da Det Osmanniske Rige er ved 
at bryde sammen. 

Storbritannien snupper, hvad der nu er Palæstina, 
Jordan og Irak, samt Egypten. Frankrig kontrollerer 
Syrien og Libanon. 

1917: Udenrigsminister Arthur James Balfour erklærer, 
at den britiske regering "ser positivt" på oprettelsen af 
en jødisk stat i Palæstina. 

1919: Britiske styrker undertrykker oprør i Egypten. 
1920'erne: Storbritannien bruger luftbombardementer 
som et nyt våben mod oprørere i Irak og udvider om- 
rådet under dens kontrol langs Golfkysten og omkring 
Aden. 

1925: Frankrig knuser en syrisk opstand. 

1948: Israel oprettes, støttet af USA og Storbritannien, 
og 700.000 palæstinensere bliver fordrevet fra deres 
jord. 

1953: USA's CIA hjælper med at organisere et kup 
for at vælte den iranske premierminister Mossadegh, 
som havde forsøgt at nationalisere olien. Shahen bliver 
installeret som hersker. 

1950'erne: Franske styrker fører en brutal krig for at 
forsøge at bevare kontrollen over Algeriet, indsætter 
500.000 tropper og anvender systematisk tortur. Over 
en million algeriere dø i krigen. 

1959: Britiske tropper knuse et nationalistisk oprør i 
Oman. 

1956: Storbritannien og Frankrig invaderer, sam- 
men med Israel, Egypten, efter at præsident Nasser 
nationaliserer Suez-kanalen. Britiske styrker bomber 
Alexandria, Cairo og Port Said. Britiske tropper knuser 
et oprør i Bahrain. 

1962: CIA organiserer et kup i Irak, som markerer beg- 
yndelsen på Saddam Husseins vej til magten. 

1967: Israel angriber Egypten, Syrien, Jordan og Liba- 
non i Seksdageskrigen og tager kontrol over Vestbred- 
den, Gaza og Golan-højderne, som det har besat lige 
siden. 

1982: Israel invaderer Libanon. Ariel Sharon bliver 
fundet "indirekte ansvarlig" for massakren på 2.000 
palæstinensiske flygtninge i lejre i Beirut. 

1983: Den amerikanske flåde bomber Libanon. 
1988: Et amerikansk krigsskib i Golfen skyder et iransk 
passagerfly ned og dræber alle 290 mennesker om 
bord. 

1991: USA-ledede styrker slagter mere end 100.000 
irakiske civile og værnepligtige i Golfkrigen. 

2003: USA- og britisk-ledet invasion af Irak, som dræber 
mere end en million irakere. 





Socialistisk Arbejderavis 


SID 





NS Ur TES 


STATEN ER RACISTISK - IKKE DANSKERNE 


Efter Informations afsløring i januar om, 
at ca. 24 statsløse palæstinensere, der er 
født i Danmark, ulovligt er blevet nægtet 
dansk statsborgerskab, er presset på inte- 
grationsminister Birthe Rønn Hornbech 
vokset. Nu snakkes der om en mulig rigs- 
retssag mod hende. Regelmæssigt handler 
det om overtrædelse af FN's konvention 
om statsløse fra 1961. 


Debatten har mest handlet om jura. In- 
tegrationsministeriet har handlet ulovligt 
i mindst halvandet år, Rønn Hornbech har 
haft kendskab til det og har hemmeligholdt 
lovbruddet for folketinget indtil januar i år. 
Rønn Hornbech har overtrådt ministeran- 
svarlighedsloven, og en rigsretssag mod 
hende er mulig. 

Så langt det juridiske. Nu kæmper mini- 
steren for sin taburet ved at bebrejde sine 
embedsmænd, selv om de siger, at de har 
orienteret hende om lovbruddet tre gange 
og blot fulgte ministerens ordrer om at 
fortsætte lovbruddet. 

Uanset hvad, så har staten systematisk 
nægtet palæstinenserne deres rettigheder. 
En diskussion af begrundelsen for denne 
systematik er der desværre sjældent plads 
tili medierne. 


Statsracisme 

Siden Anders Fogh vandt valget i 2001, har 
det været den borgerlige regerings politik 
at føre en generel hetz mod indvandrere, 
flygtninge og i særdeleshed muslimer. 

Der er stort set ikke gået en måned, hvor 
vi ikke har hørt om stramninger i krav til 
statsborgerskab, asyl, støtte tilindvandrere. 
Man taler om andre menneskers 'tilbage- 
stående' kultur, der skulle retfærdiggøre 
alle de racistiske love osv. 

Det er en systematisk og langtrækkende 
statsracisme. Udover politikernes diskri- 
mination. der ligger i selve lovene, er det 
embedsværk, der administrerer dem også 
medskyldige. 

Ingen embedsmænd er demokratisk 
valgt, de lever af at gennemføre og hånd- 
hæve regeringens love. De øverste lag af 
embedsmænd er en del af den herskende 
klasse i Danmark, der sidder i virksomheds- 
ledergrupper, kommissioner, bestyrelser 
o.l. sammen med erhvervslivets top. 

Embedsmændene er en absolut borgerlig 
konservativ kræft. De reagerer således på 


sæ 


de borgerlige politiske vinde, der blæser 
inden for regering og statsapparatet, og de 
signaler, som regeringen sender med deres 
racistiske love. 

Det betyder, at de siden 2001 har levet 
af at administrere love om indvandrere 
og flygtninge på kanten af flygtninge- og 
menneskerettigheds-konventionerne. 

De har overtrådt konventionerne mange 
gange. Dette er blot en af de gange, hvor 
både politikere og embedsmænd er blevet 
fanget i det. 

Ministeriets navn, regeringens politik 
og embedsmændenes administration 
in mente, så er det et absurd udtryk for 
Owellsk ny-sprog. 


Tamilsagen 

Tamilsagen væltede den borgerlige 
Schluter-regering i 1993. I en periode 
under den regering var Erik Ninn-Hansen 

Danskerne er ikke racister. Det er de borgerlige politikere som f.eks. Birthe Rønn, der vil stramme reglerne 


justitsminister. 

Han blev af rigsretten idømt fire måne- 
ders betinget fængsel for ulovligt at have 
forsøgt at sende 3.000 tamilske flygtninge 
hjem til borgerkrigen på Sri Lanka. 

Ninn-Hansens embedsmænd blev 
derimod ikke dømt, selv om de var i en 
lignende situation, som integrationsmi- 
nisteriets embedsmænd er i nu. 

De administrerede også statens racisme, 
og blev fanget i det, men slap, fordi de 
skam havde advaret ministeren, men selv 
fortsatte med at undertrykke tamilernes 
rettigheder ved at stoppe behandlingen af 
deres sager. 

Danskerne er ikke racister. Det er de bor- 
gerlige politikere, der vil stramme reglerne 

Når de borgerlige ministre fører en 
udlændingepolitik, der er strammere end 
de i forvejen stramme regler, skyldes det, 
at befolkningen ikke ønsker så stramme 


udlændingeregler. 

I januar udkom en værdiundersøgelse 
”Små og store forandringer - Danskernes 
værdier siden 1981” fra Sociologisk institut 
på Københavns Universitet. 

Undersøgelsen viser ifølge professor 
Peter Gundelach bl.a. at: 

”I løbet af de sidste knapt 30 år er dan- 
skerne gradvist blevet mere tolerante over 
for indvandrere. Og der er ingen tegn på, at 
den udvikling vender foreløbigt.” 

Meningsmålinger i forbindelse med 
indførelse af VKO's pointsystem viste, at 63 
pct. af vælgerne var imod et pointsystem. 

Alligevel startede Socialdemokratiet og 
SF med at støtte VKO's pointsystem, indtil 
de blev presset af protester til at lave en 
discount-udgave som et mindre racistisk 
alternativ. 


JESPER HØJ KANNE 





REVOLUTIONERNE GIVER MULIGHED FOR ET OPGØR MED ISLAMOFOBIEN 


Flertallet af dem, der i disse dage deltager 
i revolutionerne i Nordafrika og Mellem- 
østen er muslimer. De kæmper side om 
side med andre religiøse grupper og med 
ikke-religiøse. 

De kæmper alle for demokrati, frihed 
og social retfærdighed. Denne kamp viser 
et andet og mere reelt billede af muslimer 
og kan være med til at underminere den 
antimuslimske racisme. 


Racismens ideologiske 
grundlag 


Den antimuslimske racisme har været en 
væsentlig del af dansk politik siden terror- 
angrebene på World Trade Center i 2001. 
Terrorangrebene bliver brugt til at lave 
en sammenkædning mellem muslimer, ter- 
rorisme og vold. Denne sammenkædning 
blev udvidet med påstanden om at islam 
er kvindeundertrykkende, udemokratisk 
ogimod ytringsfrihed. Det iranske diktatur 
er eksemplet, der igen og igen er blevet 


fremhævet som bevis. 

Over for dette billede af islam som re- 
præsenterende alt det onde og af muslimer 
som kulturelt determineret til at ville ind- 
føre kalifatet i hele verden blev fremhævet 
såkaldte vestlige værdiger — demokrati, 
ytringsfrihed og lighed mellem kønnene. 

Denne karikatur fik en intellektuel legi- 
timering af teoretikere som Samuel Hun- 
tigton i USA og Ralf Pittelkow i Danmark. 
Og en populær udbredelse via tegninger 
som Kurt Vestergårds af Muhammed som 
terrorist med en bombe i turbanen. 


Frihed 


Strejkerne og demonstrationerne er mas- 
sebevægelser, der viser en helt anden og 
langt mere effektiv måde at slås på end 
de terroraktioner, som muslimer er blevet 
identificeret med. 

Beretningerne fra revolutionerne hand- 
ler om selvorganisering og fællesskab 
mellem mænd og kvinder. De kvinder, der 


har været på Tahrirpladsen fortæller, at 
de ikke har været udsat for sexisme, men 
derimod at de er blevet behandlet ud fra 
de idealer om lighed og respekt, som har 
båret revolutionerne. 

Billederne af muslimske kvinder i tør- 
klæde, der går ned af gaden råbende 
slagord, som en del af en demonstration, 
har heller ikke stemt overens med billedet 
af tørklædet som kvindeundertrykkende. 

Og når Koptiske kristne og muslimer 
beder og beskytte hinandens religiøse 
ritualer på Tahrirpladsen gennemhuller 
det løgnene om muslimer som intolerante 
over for vantro. 

Men vigtigst viser revolutionerne i Mel- 
lemøsten, at det er når de undertrykte 
står sammen imod deres undertrykker, at 
undertrykkelsen kan bekæmpes og ideer 
som racisme og sexisme forsvinder. 


Spred revolutionen 


Når masserne, der kræver lighed og de- 


mokrati, må kæmpe imod en civilklædt 
politistyrke, der forsvarer en vestligt støtte 
diktator, giver det en anden ide om hvad 
de vestlige lederes reelle værdier er. Vesten 
har støttet de brutale og undertrykkene 
regimer, som de har kaldt en garant for 
stabilitet og forsvar imod politisk islam. 

Det er diktatorernes undertrykkelse, 
ikke en bestemt muslimsk kultur, der 
har forhindret demokrati i Mellemøsten. 
Revolutionerne inspirerer befolkninger i 
hele den arabiske vreden til modstand - 
også i Iran, hvor diktaturet legitimer sin 
undertrykkelse med henvisning til islam. 

En sejr til oprøret i Iran vil befri den 
Iranske befolkning og frarøve vestens is- 
lamofober deres bedste skræmmebillede. 

Hvis vestens herskende klasses mulighe- 
der for at splitte os med islamofobi svæk- 
kes, så styrkes mulighederne for, at vi også i 
vesten kan stå sammen mod nedskæringer, 
lønnedgang og krige. 





JAKOB KROGH 


Socialistisk Arbejderavis 

En lektie om arbejdermagt og statsmagt 





Paris, 18. marts 1871. Efter et halvt års 
preussisk besættelse er nok blevet nok for 
den parisiske arbejderklasse. Nok sult, nok 
arbejdsløshed, nok krig, nok undertryk- 
kelse. 

Så for første gang i historien griber ar- 
bejderklassen magten og organiserer 
Paris under demokratisk arbejder- 
kontrol. Her leverer Pariserkom- 
munen samtidig en vigtig lære om 
klassekamp og arbejderdemokrati, 
som også i dag er særdeles relevant 
for revolutionære socialister. 

De historiske betingelser har na- 
turligvis på mange måder ændret sig 
i løbet af de sidste 140 år; det bor- 
gerlige demokrati er langt mere vel- 
etableret i den vestlige verden i dag, 
og vi har fagforeninger til at beskytte 
arbejdere mod kapitalismens værste 
konsekvenser. 

Men oprøret i Paris 1871 viser alli- 
gevel et langt mere socialt retfærdigt 
alternativ og udstiller samtidig det 
borgerlige statsapparats systematiske 
undertrykkelse af arbejderklassen. 

Siden 1789 havde både arbejdere 
og borgerskab udkæmpet en række 
borgerlige revolutioner, gjort op med 
enevælden og givet borgerskabet 
magten. Samtidig stod det klart for 
arbejderklassen, at borgerskabet 
ikke brugte sin nyvundne magt til at 
forsvare arbejderklassens interesser. 

Tværtimod blev klassemodsæt- 
ningen mellem borgerskab og arbej- 
derklasse uddybet, efterhånden som 
borgerskabets profitjagt og udbytning 
af arbejderklassen fik friere tøjler, og 
industrialiseringen øgede antallet 
af industrielle arbejdere i byerne 
markant. 


Preussisk besættelse og 


radikalisering i Paris 

Den fransk-preussiske krig fra som- 
meren 1870 førte i september 1870 
til preussisk besættelse af Paris. Føde- 
vareforsyningerne til byen standsede, 
arbejdsløsheden steg yderligere, og 


PARISERKOMMUN 


store dele af den parisiske overklasse 
flygtede ud af byen. 

Samtidig tillod den franske rege- 
ring, at arbejderklassen trådte ind 
i hæren, der tidligere havde været 
forbeholdt middelklassen. Men nu 
var store dele af de franske tropper i 
preussernes varetægt, så regeringen 
så sig nødsaget til at bevæbne arbej- 
derklassen. 

De bevæbnede arbejdere begyndte 
nu at udvide demokratiet i hæren; 
ikke alene valgte de selv deres office- 
rer, men organiserede også komiteer 
med centralkomiteen som den øver- 
ste administrerende myndighed. 

Derudover begyndte pariserne at 
samles i teatre o.l. for at diskutere po- 
litik. Over 30 af disse såkaldte ”Røde 
klubber” mødtes dagligt igennem 
besættelsen og diskuterede alt fra 
socialisme til militærstrategi og pris- 
sættelse af fødevarer til behovet for 
en kommune. Fra disse Røde klubber 
udsprang en demokratisk organise- 
ring af de parisiske arbejdere med 
Kommunalrådet som det centralt 
administrerende organ. 


Magten til arbejderne 

Da den franske regering 18. marts 
1871 efter Paris” kapitulation forsøgte 
at afvæbne arbejderne, forsvarede pa- 
riserne deres våben, og den nationale 
regering flygtede til Versailles. 

De efterfølgende to måneder brugte 
de parisiske arbejdere på at orga- 
nisere en kommune med Kommu- 
nalrådet som den administrerende 
myndighed. 

Således indførte man demokratiske 
valg ved besættelse af alle stillinger 
indenfor uddannelses-, retslige og 
administrative sektorer, hvor væl- 
gerne i alle tilfælde havde magten til 
at trække de valgtes mandat tilbage. 

Alle lige fra kommunalråd til fa- 
briksarbejder fik samme løn, hvorved 
man sikrede, at ingen stræbte efter 
administrerende stillinger for egen 








vindings skyld. 


Den franske statsmagt 

slår igen 

Således havde man i Pariserkom- 
munen afskaffet hele det statslige 
magtapparat og erstattet det med 
funktioner, der var under direkte 
arbejderkontrol. 

Menuden for Paris havde den fran- 
ske regering efterhånden med hjælp 
fra preussiske magthavere samlet en 
hær, der var loyal over for den franske 
statsmagt. Den 3. maj 1871 indtog de 
Paris for at knuse oprøret. 

Pariserne forsvarede deres kom- 
mune i de otte blodigste dage i Pari- 
serkommunens levetid, men 11. maj 
måtte Pariserkommunen erkende, 
at kontrarevolutionen havde sejret. 
Over 30.000 parisere var da blevet 
dræbt af den franske hær. 


Staten 


Massakren i Paris maj 1871 viser med 
alt tydelighed nødvendigheden af at 
gøre op med det statslige magtappa- 
rat i en revolutionær situation. 

Statslige institutioner som militær, 
politi og retsvæsen har til formål at 
forsvare borgerskabets magt mod 
arbejderklassen og ville naturligvis 
ikke tillade arbejdernes magtoverta- 
gelse i Paris. 

Havde de parisiske arbejdere for- 
søgt at indtage Versailles umiddelbart 
efter magtovertagelsen i Paris, hvor 
den franske hær stadig var svækket, 
havde de forsøgt at vende tilfangetag- 
ne nationale tropper til Pariserkom- 
munens side frem for at løslade dem, 
havde chancerne for Pariserkommu- 
nens sejr sandsynligvis været større. 

Netop derfor er det afgørende, at vi 
i dag kender til den revolutionslære, 
Pariserkommunen tilbyder os. 





MARIE JÆGER 


Nr. 307, 7. marts 2011 


Udstilling på Kvindemuseet i Århus 


VOLDTÆGT, SKYLD 
OG SKAM 


Kvindemuseet i Århus har i øjeblikket en udstilling om 
voldtægt. Titlen på udstillingen er: ”Det er ikke din sky- 
Id”, og den flytter fokus fra diskussionen om, hvorfor 
voldtægter sker, til hvorfor de krænkede kvinder føler 
skyld og ansvar for det overgreb, hvor de selv er offer. 


Udstillingen giver ikke noget svar på spørgsmålet, 
men den viser med al tydelighed, at der er et voldsomt 
pres på de kvinder, der har været udsat for vold. 

”Jeg skulle ikke have drukket den øl”, ”Jeg skulle 
ikke være blevet til festen, da min veninde gik hjem”, ” 
Jeg skulle have ladet være med at snakke med ham”. 
Selvbebrejdelserne er mange og helt urimelige. 

At man som kvinde skal afstå fra helt almindelig 
social adfærd for ikke at risikere at blive udsat for vold 
- det er en opfattelse, der ligger dybt i disse kvinders 
historier. 

Og hvor kommer den opfattelse fra? Udstillingen 
viser nogle eksempler på, hvordan man har opfattet 
voldtægt og vold mod kvinder gennem tiden. 

Tilbage i de første kendte retssager om voldtægt 
var anklagen ”Krænkelse af anden mands ejendom”. 
Først i middelalderen, blev det indført, at det var en 
krænkelse af kvinden. Dog var opfattelsen den, at der 
kun var tale om voldtægt, hvis kvinden var ”uberygtet”. 

| 1895 ændres strafferetten, så det ikke længere 
har relevans i forhold til at tage en voldtægtssag 
op, om kvinden er at betragte som ”uberygtet”. Dog 
har kvindens omdømme stadig relevans i forhold til 
strafudmålingen. 

Kvinder fortæller om, hvordan de bliver mistænkelig- 
gjort, når de efter en voldtægt beslutter at anmelde 
manden. Langt de fleste tilfælde af vold mod kvinder 
bliver begået af én fra kvindens omgangskreds, og 
ofte er det en kæreste eller samlever, der begår over- 
grebet. 


Retssystemets diskrimination 

Der er langt ind i retssystemet en opfattelse af, at hvis 
en kvinde frivilligt følger med en mand, er hun selv 
ude om det, hvis det ender med et voldeligt overgreb. 

Vi har stadig et indgroet kønsrollemønster, der giver 
kvinder ansvar for forhold, der ikke er deres skyld. Vi 
ser kvinder, der dækker over ægtefællers alkoholisme, 
misbrug og økonomiske uansvarlighed. Kvinder, der 
bliver i voldelige forhold og gang på gang bortforklarer 
blå mærker og flækkede øjenbryn. Og vi ser kvinder, 
der tager ansvar for samleverens kriminelle adfærd. 

Årtiers kamp for ligeberettigelse mellem kønnene 
har medført mange formelle resultater. Ligeløn, om 
ikke i praksis, så dog som princip, barsel til fædre, 
delt forældremyndighed og mange andre ting. Der 
er dog aldrig blevet gjort op med de grundlæggende 
opfattelser om kønsrollerne og kønnenes indbyrdes 
magtstruktur. 

Kvinderne varetager langt de fleste opgaver i hjem- 
met og gør det ubetalt. Dette sikre en billigere og 
effektiv reproduktion af nye arbejdere til udbytning. 
Den ideologiske retfærdiggørelse af dette er beskriv- 
elserne af kvinderne som omsorgsfulde, følsomme, 
irrationelle. Dette stilles over for manden som kold og 
rationel. 


Frigørelse 
Så længe vi ikke får gjort op med de magtstrukturer og 
ideologier, der fastholder kønsrollerne, vil vi sidde fast 
i en situation, hvor vi opfatter kvinder som selvforsky- 
Idte ofre for mænds magtmisbrug. Et sådant opgør er 
en del af kampen for et opgør mod al undertrykkelse. 
Erfaringerne viser, at det er når kvinderne kæmper 
sammen med mænd mod undertrykkelse, at der mest 
effektivt bliver gjort op - også med de indgroede køn- 
srollemønstre, der er en del af kvindeundertrykkelsen. 
Udstillingen vises i ”Kvindemuseet” indtil udgangen 
af april. 





ANETTE HØJMARK 

SIDE: 


Fre -JSU-KØBENHAVN 


Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen.…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 





Kalender - 








Alle møderne er kl. 19.00 i Støberiet, Blågårds Plads. 
Kontakt: Jesper (6168 3616). 


Torsdag 10. marts: Mellemøsten - mellem imperialisme og revolution. 
Torsdag 17. marts: Påskestrejkerne i Danmark 1985. Film og debat. 


Lørdag 19. marts: 
Vi fester for folket i Mellemøsten - Støttefest for IS/U 
Sted: Grønjordskollegiet, Amager. Se opslag på Facebook. 


Torsdag 24. marts: Hvem var Rosa Luxemburg? 


Torsdag 31. marts: Hvad var Sovjetunionen? Socialisme eller statskapi- 
talisme? 


Søndag 3. April: Teoriseminar - Revolution og socialisme i det 21. 
århundrede. 

De undertryktes festival + Permanent revolution i Mellemøsten + 
Revolution i 

Danmark - socialist i dag 


Sted: LFS, Sorøgade 6, Østerbro (5 min. fra Trianglen). 


ISU- ÅRHUS 


Alle møderne er kl. 19.30 i Studenternes Hus, mødelokale 2.2, Nordre 
Ringgade 3. Kontakt: Mikkel (4046 5752) eller Dennis (2871 5069). 


8. marts kl. 19.30 
Kvindekamp er klassekamp 


22. marts kl. 19.30 
Taber NATO i Afghanistan? 


5. april kl. 19.30 
Staten - ven eller fjende? 





ISU-ODENSE 


Alle møderne er kl. 19.00 i Ungdomshuset, Nørregade 60. 
Kontakt Jens (2426 8023). 


Onsdag den 9. marts: Reallønsfald eller kamp mod krisepolitikken? 


Torsdag den 24. marts: Revolution i det 21. århundrede. 





ISU-RUC 


Mere info: Kontakt Alexander på telefon 20686026 





ISU-AALBORG 


Kontakt landskontoret på telefon 35357603 for information om aktivi- 
teter. 





ISU-SILKEBORG 


Møder afholdes hver anden tirsdag i ulige uger, kl. 19.30 på Silkeborgs 
Medborgerhus 
Mere info: Kontakt Poul Erik, 26 29 13 41 


Una 


KALENDER 


KØBENHAVN 

GNBO MØDE OM KLIMA- OG BESKÆFTIGELSESPLAN 

Udarbejdelse af en plan for 100.000 klimajobs med inspiration i Byg- 
gefagenes Samvirkes plan. 

Mandag den 7. marts kl. 17-19, Lygten 10. 


Tirsdag den 8. marts: 

Sankt Hans Torv kl. 15.00: Fordemonstration til den faglige demon- 
stration. Talere fra Enhedslisten, SF, Socialdemokratiet, DSR og LO. 
Arr.: Erhvervsskolernes Elev-Organisation, SFU, DSU, SUF og LO-Ung- 
dom 

Rømersgade kl. 16.00 til Enghave Plads: faglig 8. marts. 


FYRAFTENSMØDE: KVINDER, LIGELØN OG EFTERLØN 

Line Barfod (Ø), Nanna Højlund (FOA), Dorthe Steenberg (DSR) og Yildiz 
Akdogan (S) taler. 

Mandag den 7. marts kl. 17.00-19.30, Støberiet, Blågårds Plads. 

Arr.: RAV - kvinder mod unionen og Enhedslistens kvindegruppe. 


REGISTRERING 
Preben Wilhjelm ligger op til debat. 
Onsdag den 16. marts kl. 17.00, Hovedbiblioteket, Krystalgade 15. 


VENSTREFLØJENS IDENTITET, HISTORISK OG AKTUELT 

ved dr. phil. Claus Bryld 

Tirsdag d. 22. marts kl. 17.30 

Københavns Universitet Amager, Njalsgade 80, Lokale: 16.1.21 
Arr: Arbejderhistorisk cirkel 


VÆLT VKO! 
Lørdag den 2. april kl. 13.00 fra Frederiksberg Rådhusplads til Køben- 
havns Rådhusplads. 


GNBO'S ÅRSMØDE 
Lørdag den 2. april kl. 10.00-17.00, BJMF, Trekronergade 26, Valby. 


ODENSE 

Perspektiverne for revolutionerne i Mellemøsten. 

Onsdag den 16. marts kl. 19.30, Huset, Absalonsgade 26. 
Arr.: Enhedslisten Odense. 


Torsdag den 17.marts kl. 17-18.30 
Nej Til Krig Odense aktivistmøde 
Ungdomshuset, Nørregade 60 
5000 Odense C 


ÅRHUS 
15. marts kl. 19.30: Marxisme i dag. Debatoplæg af Curt Sørensen. 
Afdelingsmøde hos Enhedslisten, Mindegade 10, Arhus 

Meld di 


Meld dig ind i Internationale Socialister/ISU, udfyld blanketten og send den eller se mere 


på www.socialister.dk 


ind i IS/U 

Jeg vil vide mere om 
Internationale Socialister/ Navn: 
ISU 
Adresse: 

Jeg vil melde mig ind i Inter- p 
nationale Socialister/ISU Postnr./By: 

. Tlf.nr: 
Jeg vil gerne abonnere på 








Socialistisk Arbejderavis i et 


år for 150 kr. 
ster.dk 


Sendes til: ISU, Postboks 522, 1505 København V t/f: 35 35 76 03, eller til isu&sociali- 

Lørdag den 19. feb. stoppede en moddemonstration på 
20.000 en af Europas største nazi-marcher i Dresden. 
Demonstranterne havde, udover at blokere nazisternes 
rute, dannet en 3,5 km lang menneskekæde for symbolsk 
at beskytte Dresden mod nazisterne. Over 50 antiracister 
blev anholdt under blokaderne. 

Det er andet år i træk, at det lykkes at stoppe nazimar- 
chen i Dresden. Også sidste år blev demonstrationerne 
modarbejdet af politiet. 

Koalitionen ”Dresden Nazifrei” stod for sidste års 
demonstration og bestod af partierne Die Linke og Die 
Grunen, fagforeninger samt det socialdemokratiske parti, 
SPD, og folk fra autonome kredse. Koalitionen fik bl.a. 
erklæret deres plakater ulovlige 

Albrecht Schråter, der er socialdemokratisk borgmester 
iden nærliggende by Jena, er chokeret over Dresden kom- 
munes håndtering af dagen både i år og sidste år. 

Han siger: ”Det er chokerende, hvor lidt Dresdens po- 
litikere har lært af fortiden. De ansvarlige i byen burde 
understøtte moddemonstrationerne.” Schråter selv tog 
weekenden fri, arrangerede to busser og deltog selv i 
blokaderne. 


Nazisterne skal stoppes igen 

Lørdag den 26. marts vil nynazister fra NPD og de frie 
kammeratskabsgrupper forsøge at marchere i den nord- 
tyske by Lubeck. 

Ligesom til Dresden er der i år også arrangeret busser fra 
både København og Århus til Liibeck. De sidste detaljer 
omkring Århus-bussen er ikke klarlagt, men der kommer 
yderligere information på projektantifa.dk. 

Det er Antifascistisk Aktion (AFA), der står for den kø- 
benhavnske bus. Prisen bliver 150,- kroner, og der bliver 
afgang (meget) tidligt lørdag morgen. 





Fascisme og nazisme bruges som skældsord på venstre- 
fløjen. Mange er begyndt at bruge det om partier som 
er reaktionære, men ikke fascistiske partier som Dansk 
Folkeparti eller Hizb ut-Tahrir. 

Fascisme adskiller sig fra andre reaktionære og høj- 
reorienterede ideologier på tre forskellige områder. Det 
handler om den måde fascistpartier organiserer sig på, 
deres forankring i middelklassen samt deres formål med 
at tage magten. 

Det er en misforståelse, at fascisme primært handler om 
raceadskillelse. Selvom racismen tit er en del af fascistiske 
organisationers argumentation, er det ikke hovedformålet. 

Hovedformålet er at nedbryde arbejderklassen samt 
tilbagerulle alle de rettigheder, arbejderbevægelsen har 
tilkæmpet sig gennem årene. Det betyder også, at fascis- 
men ikke blot er en trussel mod revolutionære eller mod 
venstrefløjen som sådan. Den er en trussel mod alle, som 
er tilhængere af demokratiske rettigheder og lige rettig- 
heder for alle. 


Fascismens dobbeltkarakter 
Den måde fascistiske partier kommer til magten på er 
gennem deres dobbelte karakter. 

De har på den ene side et officielt, politisk parti, som 
stiller op til valg, deltager i debatter og i det hele taget 
indgår i den parlamentariske dagsorden på lige fod med 
andre partier. 

Men på den anden siden har de også en udenomspar- 
lamentarisk organisering, som har til opgave at smadre 
venstrefløjen og fagforeningerne. Hitler havde brunskjor- 
terne, som gjorde al det beskidte arbejde på gulvplan, 
samtidig med hans parti opstillede til valg side om side 
med alle andre partier. 

Hitler kunne i 1933 stille med 400.000 stormtropper, 
som var klar til at slå ned på ethvert arbejderoprør. Og det 
var lige præcis hvad en presset regering midt i en krisetid 
havde brug for. 

Fascistpartier beviser gennem deres organisering på 
gadeplan, at de er i stand til at modstå arbejderklassens 
pres og bliver på den baggrund tildelt magt af den her- 
skende klasse. 

ANTIFASCISTISKE DEMONSTRATIONER 


Dresden 19. februar, 2011- 20.000 antinazister protestere mod den planlagte nazimarch 


ER FASCISME? 


Småborgerskabet 

Der hvor fascistpartier bygger op i deres udenomspar- 
lamentariske organisering, foregår det især med afsæt i 
middelklassen, eller det vi kalder småborgerskabet. Det vil 
sige blandt selvstændige, mellemledere, små forretnings- 
drivende, mellemledere i statsbureaukratiet etc. 

Da krisen for alvor ramte Tyskland i mellemkrigstiden, 
kunne arbejderklassen svare igen i form af kollektiv kamp 
og organisation. Middelklassen var i en anden situation. 
Den havde ingen tradition for kollektiv solidaritet. De 
havde ingen mulighed for at iværksætte nogen virkelig 
kamp mod magthaverne. 

Som Mussolini udtrykte det: 

Klasserne mellem borgerskabet og arbejderklassen er 
ude af stand til at skabe en selvstændig politik. I perioder 
med alvorlige kriser er de kaldede til at reducere en af 
de to hovedklassers politik til det absurde. Det lykkedes 
fascismen at placere dem i kapitalens tjeneste. 


Hvordan bekæmpes fascismen? 
Hitlers svar på dette spørgsmål lød således: 

Kun en ting kunne have stoppet vores bevægelse — hvis 
vores modstandere havde forstået dens principper og fra 
den første færd med den yderste brutalitet havde smadret 
kernen i vores nye bevægelse. 

Når vi har fået kortlagt, hvem fascismen er en trussel 
overfor, kan vi også få øje på hvem det er, vi skal stå sam- 
men med for at ”smadre kernen”, som Hitler formulerede 
det, i fascistiske organisationer. 

En enhedsfront er nødvendig. Fascismen kan ikke be- 
kæmpes af venstrefløjen alene, men kun af en enhedsfront 
i arbejderklassen bestående af såvel venstrefløjen som 
reformistiske partier og især fagforeninger. 


Enhedsfront 


En sådan arbejderenhedsfront kan samle alle, som fascis- 
men er en trussel imod, i en anti-fascistisk bevægelse — ikke 
kun aktivister fra venstrefløjen og fagforeningerne, men 
også fx etniske, religiøse og seksuelle mindretal. 

Det eneste som gennem historien har vist sig succesrigt 








at kunne bekæmpe fascismen, har været massiv folkelig 
modstand, hver gang fascister har marcheret, demon- 
streret eller på anden måde optrådt i det offentlige rum. 

Det handler om, at fjerne deres mulighed for at erobre 
gaden, rekruttere, vokse og blive mere selvsikre, men i 
stedet vise at vi er flere end de er, hver gang de stikker 
snuden frem. 





METTE HERMANSEN 


Modstand.org 


AFSKAF VKO 


En gruppe under navnet ”Afskaf VKO” har arrangeret 
demonstrationer i København, og måske Århus, for at pro- 
testere mod regeringens politik. Socialistisk Arbejderavis 
har snakket med en af arrangørerne, Ulrik Mersø. 


Ulrik Mersø forklarer, at ”Afskaf VKO” er en gruppe, der er 
opstået spontant omkring utilfredsheden med VKO-regeringens 
politik. De tog initiativ til at anmelde en demonstration, skrive 
et manifest, og så begyndte de at invitere folk på Facebook. Det 
viste sig at interessen for at protestere mod VKO var stor. 

Som et konkret punkt for utilfredsheden nævner Ulrik Mersø 
regeringens asociale økonomiske politik: 

”Regeringen vil have de mest udsatte grupper til at betale 
regningen for de skattelettelser, den har givet til den velstillede 
del af befolkningen. Det er en kold og kynisk tilgang til politik, 
hvor man giver de økonomiske argumenter forrang. De sociale 
aspekter har ikke særligt stor værdi i regeringens optik.” 

Også regeringens arrogance og løgne er Ulrik Mersø træt af. 
Han siger: 

”I det hele taget er der sag på sag med vildledning af samråd 
eller Folketinget, hvor man glemmer at fortælle noget, eller hvor 
man decideret svarer forkert. Regeringen slipper hele tiden for 
det ansvar de har, fordi DF og Liberal Alliance holder hånden 
over dem. VKO er hævet over al kritik, der er intet at komme 
efter. Men sag på sag viser, at der er rigtigt meget at undersøge.” 

Ulrik Mersø ser demonstrationen som en anledning til at 
udtrykke frustrationen med VKO-regeringens politik, og til at 
bringe de utilfredse sammen for at give dem selvtillid. 

Som talere til demonstrationen vil ”Vælt VKO” invitere både 
oppositionens politikere og folk, som kan fortælle ”de historier 
fra virkelighedens verden, som konkret skaber utilfredshed og 
modstand”. 

Det drejer sig bl.a. om Bedsteforældre for Asyl og om Per Rams- 
dal, præsten fra Brorsons Kirke, der ”oplevede hvor voldsom og 
afstumpet staten er blevet i forhold til mennesker der er i en så 
ulykkelig situation”. 


Kom til demon- 


stration for at 


vælte VKO den 2. 

I København går 

ea TESTE 
Rådhusplads 
til Københavns 
Rådhusplads. 


CHRISTINE BERGEN 





ANTI-KAPITALISTISKE ADVARSLER 





Argumenterne for at demonstrere imod 
VKO-regeringen er mange. 

Statsautoriseret racisme, deltagelse i to 
krige, velfærdssamfundet angribes med 
nedskæringer og øget kontrol, flere fattige 
og skattelettelser til de rige, terrorlovgivning 
og angreb på retslige principper samt øgede 
beføjelser til politiet. 

Og desuden stigende borgerlig ideologisk 
kontrol med institutioner som DR, folke- 
skolen og universiteterne. Der er grunde 
nok til at demonstrere imod VKO. 

Vi opfordrer derfor alle til at give en hånd 
med for at gøre demoen 2. april til en stor 
demonstration. 


Gør 2. april stor 

Der er brug for hjælp til at gøre protesten 
stor. Det er ikke de etablerede oppositi- 
onspartier eller de faglige organisationer, 
der står bag, men et lille netværk af gode 
borgere, som er godt og grundigt trætte af 
10 år med højrefløjens politik. 

Årsagen til, at det er folk fra gulvet, der 
skal løfte opgaven, og ikke oppositionspar- 
tierne eller fagbevægelsen, er desværre et 
politisk problem. 

Det handler ikke om, at de faglige konto- 
rer har for travlt med at organisere strejker. 
Eller at de politiske sekretærer er for op- 
hængte med at agitere politik på landets 
arbejdspladser og skoler. 

S og SF klargør sig til at føre ”ansvarlig kri- 
sepolitik”. S-SF vil gerne, at VKO-regeringen 
taber næste valg, men ikke, at det sker på 


TIL EN NY REGERING 


baggrund af en stor bevægelse, der kræver 
forandring. 

En sådan bevægelse vil nemlig øge for- 
ventningerne til den ny regering — som de 
to partier ikke vil leve op til. Lige netop 
derfor er der ekstra brug for at gøre demoen 
2. april så stor som mulig. 

En stor demonstration vil nemlig sende 
det signal, at vi vil en ny regering, men også 
ny politik. At S og SF ikke kan fortsætte 
nedskæringerne uden at møde protest og 
kamp. Og at de faglige ledere må stoppe 
med at lave lønnedgangsaftaler og i stedet 
gå med i kampen. 


Netværk af anti-kapitalister 

Den økonomiske krise er først lige be- 
gyndt, og det er også en krise for det refor- 
mistiske projekt, som fx ”Fair forandring” 
viser. Nedskæringerne og angrebene på ar- 
bejderklassen har været socialdemokratisk 
politik rundt om i Europa og vil også være 
det, efter at SF og S kommer til magten. 

Derfor skal vi forsøge at opbygge et 
netværk af folk, der ikke blot vil have 
skiftet ansigterne ud, men også vil slås for 
forandring. 

Vi skal gå side om side med dem som vil 
af med VKO, men vi skal samtidig bygge 
netværk med alle, som kan se, at det ikke 
er nok at vælte VKO. 


Lad de rige betale 
”Lad derige betale krisen” lyder en paro- 
le, som meget godt sammenfatter hvilken 





bevægelse, der er brug for. Krisen er dyb, 
og hvis det ikke skal være arbejderklassen, 
der skal betale — med de store social kon- 
sekvenser det vil få — er det nødvendigt at 
forberede sig på kamp. 

Hvis arbejderklassen og velfærden ikke 
bare skal løbes over ende, skal vi bygge 
netværk, som kan få andre arbejdere og 
studerende til at støtte op når arbejdere på 
en arbejdsplads går i strejke. 

Der er brug for et netværk, som kan 
igangsætte solidaritetsarbejde, så ingen 
strejke bliver ladt alene. Et netværk, der vil 
kunne sprede kampene, også når det drejer 
sig om protester imod nedskæringer. Når 
der holdes borgermøder imod skoleluk- 
ninger, skal vi være dem, som rejser per- 
spektivet om, at et forsvar kræver handling. 

For at antikapitalister og systemkriti- 
kere kan blive en del af lederskabet i ar- 
bejderklassen, er der brug for at diskutere 
sammen. Vi vil blive stillet over for store 
udfordringer ide kommende år, når kon- 
frontationerne spidser til. 

Vi skal derfor skabe en stil, hvor det er 
muligt at være uenige, uden at vi mister 
fokus på vores fælles mål om at vælte VKO 
og skabe et aktivistisk antikapitalistisk 
netværk. 

Så derfor: Støt op om demoen 2. april, 
men forbered dig samtidig på at bygge 
netværk til fremtiden. 





JESPER JUUL MIKKELSEN 

